
[bookmark: _Hlk169613482]
Tavana Suvikumpu tuottaa sosiaalipalveluita hyvinvointialueiden lukuun julkisten hankintojen kautta kilpailutettujen sopimusten mukaisesti ostopalveluna ja suorahankinta. Ostopalvelutuotannossa toimintaa ohjaavat lainsäädännön lisäksi hankintasopimus liitteineen, jotka asettavat toiminnalle säännöt ja reunaehdot. Palveluseteliasiakkaiden kanssa toiminnan reunaehdot määräytyvät hyvinvointialueen laatiman palvelusetelisääntökirjan perusteella. Palvelusetelipalvelun toteuttamisen tarkemmista yksityiskohdista laaditaan palvelusopimus asiakkaan ja palveluntuottajan välillä. Palvelua tuotettaessa yksityisasiakkaille laaditaan heidän kanssaan palvelusopimus sekä palveluiden toteuttamissuunnitelma, joihin perustuu asiakkaan saamat palvelut, hinnat sekä muut palveluntuotannon ehdot. 

[bookmark: _Toc229482041]Palveluiden sisältö
[bookmark: _Toc229482042]Terveyden- ja sairaanhoito sekä suunterveys
Tavana Suvikummun asiakkaat ovat julkisten terveyspalveluiden piirissä. Asiakkaiden terveyden- ja sairaanhoidosta vastaa asiakkaan oma terveysasema sekä mahdollisesti erilaiset poliklinikat. Näiden tahojen kanssa tehdään tiivistä yhteistyötä. Omaohjaaja avustaa ja toimii tarvittaessa yhteyshenkilönä terveydenhuollon palveluiden järjestämisessä, tilaamisessa ja vastaanotoilla.
Asiakkaan ollessa kiireellisen hoidon tarpeessa häntä autetaan sairaankuljetuksen saamisessa ja sairaanhoitoon pääsemisessä. 

Pitkäaikaissairauksien seurannasta ja hoidosta huolehditaan hoitavan lääkärin ohjeiden, sekä palvelusopimuksen ja asiakkaan palvelujentoteuttamissuunnitelman mukaisesti. Asiakastiedot ja päivittäiset huomiot kirjataan reaaliaikaisesti asiakastietojärjestelmään. Pitkäaikaissairaudet, niiden hoito ja terveyden edistäminen huomioidaan asiakkaan palvelujentoteuttamissuunnitelmassa. 

[bookmark: _Toc229482043]Ravitsemus
Ravitsemuksen toteuttamisessa noudatetaan Valtion ravitsemusneuvottelukunnan Kestävää terveyttä ruoasta - kansalliset ravitsemussuositukset -lautasmallia. Ruokalistassa huomioidaan asiakkaiden erityisruokavaliot, toiveet ja rajoitteet. Lämpimät ateriat tilataan Feelia-ruokapalvelusta ja ruuat toimitetaan yksikköön kerran kahdessa viikossa. Yksikkömme ruokailu tapahtuu seuraavina ajankohtina:

Aamupala: klo 7–10 
Lounas: klo 12–13 
Päiväkahvi: klo 15-16 
Päivällinen: klo 17–18 
Iltapala: klo 19.30–20.30

Ruokalistat ovat yleisesti nähtävillä yksikön ilmoitustaululla. Ruokailu on mahdollista joko Suvikummun yhteisessä ruokailutilassa tai asiakkaan omassa kodissa. Ruoka-ajat ovat päiväohjelman mukaiset, mutta asiakas voi tarvittaessa nauttia aterian myös muuna aikana sopimalla siitä. Asiakkaalla on mahdollisuus avustettuna valmistaa ateriat myös omassa asunnossaan.

[bookmark: _Toc229482044]Asiointi
Asiakkaille tarjotaan henkilökunnan apua ja tukea myös yksikön ulkopuolisille käynneille ja asioinneille esimerkiksi virastokäynneille, kauppakäynneille ja muille tarpeellisille asioinneille.

[bookmark: _Toc229482045]Ryhmätoiminta
Erilaiset vapaa-ajan tekemiset ja yhteisöllisyys, kuten erilaisten sesongin mukaisten juhlien ja pyhien viettäminen yhdessä, ovat osa Tavana Suvikummun arkea. Vapaa-ajan aktiviteetteja ja ryhmätoimintaa suunnitellaan asiakkaiden ja henkilökunnan kesken järjestettävissä asukaskokouksissa.

[bookmark: _Toc229482046]Omaohjaajamalli
Jokaiselle asiakkaalle nimetään omaohjaaja. Omaohjaajamallin avulla varmistetaan yksilöllinen ja tarpeen mukainen palveluiden toteutuminen.

[bookmark: _Toc229482047]Siisteys
Tavana Suvikummussa työskentelee avustava työntekijä, joka huolehtii yhteistilojen siisteydestä ja tarvittaessa avustaa asiakkaita pyykinpesussa.

[bookmark: _Toc229482048]Ostopalveluna ja alihankintana hankittavat palvelut
Tavana Suvikumpu hankkii seuraavat palvelut toiselta palveluntuottajalta hankintasopimuksella tai alihankintana. Kaikilla listatuilla toimijoilla on omavalvontasuunnitelma.

	Ostopalveluna tai alihankintana hankittavat palvelut

	Nimi
	Yhteystiedot
	Hankittava palvelu

	Yliopiston Apteekki Oy
	www.ya.fi 
annosjakelu@ya.fi 
030020205
	Lääkkeiden annosjakelu

	ProEdu Oy
	toimisto@proedu.fi 
050 323 3009
	Lupakanta: lääkehoidon koulutukset ja lääkäripalvelu

	Invian Oy
	Keskuskatu 3
00100 Helsinki
tuki@domacare.fi 
020 7424 090
	DomaCare by Visma -toiminnanohjaus-/asiakastietojärjestelmä

	Vivago Oy
	Lars Sonckin kaari 14
02600 Espoo
www.vivago.fi
info@vivago.com
010 2190 610
	Hälytyskutsujärjestelmä

	Mepco TyövuoroVelho
	Keilaniementie 1
02150 Espoo (Accountor Tower)
https://mepco.fi/tyovuorovelho 
velho.tuki@accountorhr.fi 
020 744 2666 
	Työvuorosuunnittelu

	MepcoHR
	Keilaniementie 1 
02150 Espoo (Accountor Tower)
info@accountorhr.fi 
0207425400
	Henkilöstöhallinto

	Rantalainen Oy
	Keskuskatu 3, 
00100 Helsinki
www.rantalainen.fi
hr@aspa.fi
	Palkanmaksu, taloushallinnon tuki

	Visma Solutions Oy
Netvisor
	Veturitie 11 T 141
00520 Helsinki
https://support.netvisor.fi/ 
	Ostolaskut

	ICT Elmo Oy
	Mechelininkatu 1
00180 Helsinki
www.elmo.fi 
yritysasiakaspalvelu@elmo.fi 
03 455 2000
servicedesk@elmo.fi (tukihäiriöt)
03 455 4000 (Elmo-tuki)
	ICT-palvelut

	Aku Pelkonen/Y-säätiö
	Maistraatinportti 1
00240 Helsinki
www.ysaatio.fi
aku.pelkonen@ysaatio.fi
09 77425540
	Kiinteistön isännöinti

	Avarn Security Oy
	Rajatorpantie 8 
01600 Vantaa
www.avarnsecurity.fi 
asiakaspalvelu@avarnsecurity.fi 
010 620 2010
	Yövartiointi 

	Tapiolan Lämpö
	Mäntyviita 2
02110 Espoo
www.tapiolanlampo.fi/asiakaspalvelu/
020 750 5300
	Kiinteistöhuolto

	Lassila & Tikanoja
	Valimotie 27
00380 Helsinki www.lt.fi/   
010 636 7000
	Tietosuojajätteen hävitys, lääkejätteen hävitys

	Suomen MediTuote Oy
	Kuormaajantie 6
40320 Jyväskylä 
www.medituote.fi 
info@medituote.fi 
014 332 0200
	Hygienia-, suoja- ja siivoustarvikkeet, taloustarvikkeet, toimistotarvikkeet, muut pienhankinnat

	S-ryhmä
	www.s-kaupat.fi/asiakaspalvelu 
09 4245 8661
	Ostot asiakasruokailuja varten, pienhankinnat

	IMAGO Consulting Oy

	Ira-Maria Gordin
+358407032440
imago@imagoconsulting.fi
	Ryhmätyönohjaus

	Feelia 
	myynti@feelia.fi, 040 623
9433
	Ateriapalvelut asiakkaille



[bookmark: _Toc229482049]Visio ja arvot
Tavanan yhteinen visio – kohtaamme sinut – antaa palvelutuotannolle selkeän suunnan ja ohjaa päivittäistä tekemistä yhteiskunnan ja asiakastarpeiden muuttuessa. Vahva arvopohja ja henkilökeskeinen toimintatapa luovat edellytykset menestyä. Arvot ovat:

Teemme mitä lupaamme
· Pidämme kiinni lupauksistamme. 
· Olemme rehellisiä ja tunnustamme virheemme. 
· Meillä puhutaan vaikeistakin asioista.

Kunnioitamme toisiamme
· Kunnioitamme ihmisten yksilöllisyyttä, erilaisia tarpeita ja itsemääräämisoikeutta. 
· Huomioimme toistemme toiveet ja mielipiteet. 
· Kohtelemme toisiamme yhdenvertaisesti. 

Toimimme vastuullisesti
· Toimintamme on vaikuttavaa.
· Teemme ympäristöä kunnioittavia valintoja arjessa. 
· Meillä hyvä kiertää. Liiketoimintamme tuotto käytetään perustehtävämme toteuttamiseen ja toiminnan kehittämiseen.

[bookmark: _Toc177734570][bookmark: _Toc229482050]Omavalvontasuunnitelman laatiminen ja julkaiseminen sekä vastuunjako 

Omavalvontasuunnitelman laatiminen ja päivittäminen perustuvat palveluyksikön päivittäisen toiminnan, laadun ja riskienhallinnan lisäksi asiakkaiden, omaisten, henkilöstön ja muiden tahojen antamaan palautetietoon. Palautetta kerätään jatkuvana tiedonkeruuna kasvotusten, eri viestimien välityksellä sekä vuosittain asiakas- ja henkilöstötyytyväisyyskyselyiden avulla.

Omavalvontasuunnitelman laatimisesta, seurannasta ja päivittämisestä vastaa yksikön johtaja, mutta omavalvonnan laatiminen tapahtuu yhdessä henkilöstön kanssa. Kun työntekijä havaitsee muutoksia toiminnassa, tai jossakin omavalvontasuunnitelman sisällössä, tuo hän sen esiin ja se päivitetään omavalvontasuunnitelmaan. Suunnitelmaa tarkastellaan yhdessä henkilöstön palaverien ja kehittämispäivien yhteydessä.

Omavalvontasuunnitelman tarkastaa myynti- ja laatupäällikkö ja hyväksyy palvelupäällikkö. Omavalvontasuunnitelma tallennetaan Tavanan laatujärjestelmään, jossa on nähtävillä myös kyseisen dokumentin aiemmat versiot. Omavalvontasuunnitelma julkaistaan Tavanan internetsivuilla. Dokumentti on nähtävillä yksikössä paperiversiona. Omavalvontasuunnitelmaan kerätään aina päivityksen jälkeen lukukuittaus henkilöstöltä: jokainen työntekijä lukee omavalvontasuunnitelman ja kuittaa sen tämän jälkeen vastaavan ohjaajan/johtajan keräämään ja ylläpitämään listaan. Omavalvontasuunnitelma päivitetään neljän kuukauden välein omavalvonnan raportoinnissa nousseiden teemojen mukaisesti sekä aina tarvittaessa.

Omavalvontaa suoritetaan kolmella eri tasolla: ammattihenkilöiden henkilökohtainen itseensä kohdentuva omavalvonta, palveluntuottajan omavalvonta ja järjestämisvastuussa olevien hyvinvointialueiden omavalvonta. Tavanan tekemän omavalvonnan lisäksi jokaisella työntekijällä on lakisääteinen ja eettinen velvollisuus toteuttaa omavalvontaa ja toimia turvallisesti sekä velvollisuus ilmoittaa havaitsemistaan riskeistä tai epäkohdista työnantajalle.

Palveluyksikön esihenkilö toimii palveluyksikön Soteriin rekisteröitynä vastuuhenkilönä. Hänen tehtävänään on varmistaa, että toiminta on lainsäädännön, lupaehtojen ja Tavanan omalle toiminnalleen asettamien laatuvaatimusten mukaista. Palveluyksikön vastuuhenkilön vastuulla on huolehtia, että omavalvonta on koko henkilöstön jokapäiväisessä työssä toteuttamaa suunnitelmallista laadunhallintaa. Omavalvonnassa arvioidaan, miten toiminnassa edistetään
· asiakkaiden turvallisuutta
· palvelujen laatua
· asiakkaiden hyvää kohtelua
· asiakkaiden itsemääräämisoikeutta.

[bookmark: _Toc153534229][bookmark: _Toc175740436][bookmark: _Toc175741899][bookmark: _Toc175741954][bookmark: _Toc177734572][bookmark: _Toc229482052]Palvelujen saatavuuden varmistaminen
Tavana Suvikummun asiakkaat tulevat palveluiden piiriin hyvinvointialueiden palveluohjauksen tekemän palvelutarpeen arvion ja palvelupäätöksen kautta tai hyvinvointialueen myöntämän palvelusetelin avulla. Tavana opastaa asiakasta asiakkaaksi tulon eri vaiheissa, mikäli asiakas kaipaa niissä apua.

Tiivis yhteistyö asiakkaan sosiaalitoimen ja muiden verkostojen kanssa on tärkeää, jotta varmistetaan se, että asiakas saa kaikki tarvitsemansa palvelut ja asumisyksikkö tarvittavat taustatiedot.

Tavana Suvikummun palveluita ja hoitoon pääsyä koskevien riskien tunnistaminen, arviointi ja hallinta on kuvattu Taulukossa 1.

	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Asiakkaan kaikki tarpeelliset terveys- ja taustatiedot eivät kulkeudu Tavana Suvikumpuun.
	Riski ja vaikutus ovat suuret
	Tiivis verkostoyhteistyö ja muuttopalaveri 

	Asiakkaan palvelu- ja tuen tarve ei vastaa arvioitua/myönnettyä.
	Riski on suuri, vaikutus suuri
	Asiakkaalle sovitaan arviointijakson/ensimmäisten 3kk ajalle määräaikainen palveluluokka. Tämän jälkeen tarkkaillaan, onko palveluluokka asiakkaan tarvetta vastaava.

	Asiakas ei tunne hyvinvointialueen palveluohjauksen roolia asiakkaaksi tulon prosessissa.
	Riski on pieni, vaikutus pieni
	Tavana opastaa asiakasta asiakkaaksi tulossa.


Taulukko 1.

[bookmark: _Toc175740437][bookmark: _Toc175741900][bookmark: _Toc175741955][bookmark: _Toc177734573][bookmark: _Toc229482053][bookmark: _Toc978757974]Palvelujen jatkuvuuden varmistaminen

[bookmark: _Toc175741956][bookmark: _Toc229482054]Monialainen yhteistyö ja palvelun koordinointi
Asiakkaan muuttaessa Tavana Suvikumpuun, asiakasohjausyksikkö/asiakkaan sosiaalitoimi toimittaa asiakkaan taustatiedot yksikköön.

Tavana Suvikumpu tekee avointa ja tiivistä yhteistyötä asiakkaan sosiaalityöntekijän tai -ohjaajan kanssa. Tämä tarkoittaa säännöllistä raportointia ja muuta sosiaalitoimen tiedottamista asiakkaan tilanteessa tapahtuvista mahdollisista muutoksista.

Sosiaalitoimen lisäksi Tavana Suvikumpu tekee yhteistyötä asiakkaiden eri verkostojen, kuten terveysasemien, poliklinikoiden, terapeuttien, työtoimintapaikkojen ja henkilökohtaisten avustajien kanssa. Tavana Suvikummun henkilökunta huolehtii myös asiakkaiden taksikyydeistä, parturi- ja kampaamoajoista ja harrastuksista.

Asiakkaan käyttäessä useamman kuin yhden Aspa Palvelut Oy:n palveluyksikön palveluita tieto siirtyy palveluyksiköiden välillä yhteisen toiminnanohjausjärjestelmän kautta. Asiakkaan asioita voidaan käsitellä tarvittaessa myös yksiköidenjohtajien tai ohjaajien kesken, mikäli palvelun tuottaminen tätä edellyttää.

[bookmark: _Toc750371403][bookmark: _Toc175741957][bookmark: _Toc229482055]Valmius- ja jatkuvuudenhallinta
Jatkuvuudenhallinnan tavoitteena on suojella organisaatiota säilyttämällä toimintakyky ja samaan aikaan minimoida häiriötekijöiden haitalliset vaikutukset. Varautumisen ja jatkuvuudenhallinnan yhteisenä tavoitteena on saavuttaa valmius, jolla kyetään ehkäisemään uhkia sekä reagoimaan tarkoituksenmukaisesti ja tehokkaasti toimintaympäristössä esiintyviin uhkatilanteisiin. Varautumisvelvollisuus on lakisääteinen (Valmiuslaki 1552/2011) velvoite, jonka mukaan tulee valmiussuunnitelmin ja poikkeusoloissa tapahtuvan toiminnan etukäteisvalmisteluin sekä muilla toimenpiteillä varmistaa tehtävien mahdollisimman hyvä hoitaminen myös poikkeusoloissa. Varautumisen keinoiksi luetaan valmiussuunnittelu, etukäteisvalmistelut ja valmiusharjoitukset.

Yksikönjohtaja vastaa ylätasolla valmiudesta ja jatkuvuudenhallinnasta. Valmius- ja jatkuvuudenhallinta on kuvattu yksityiskohtaisesti yksikön varautumis- ja valmiussuunnitelmassa, jonka laatiminen, sisällön hallinta, päivittäminen ja jalkauttaminen on yksikössä asiasta vastaavan henkilön keskeinen työtehtävä. Suunnitelma löytyy henkilökunnan toimistosta omasta kansiostaan. 

	Palveluyksikön valmius- ja jatkuvuudenhallinnasta vastaava henkilö

	Nimi
	Julia Heinonen

	Tehtävänimike
	Yksikönjohtaja

	Sähköpostiosoite
	julia.heinonen@tavana.fi

	Puhelinnumero
	044 0190423



Valmiudella ja jatkuvuudenhallinnalla tarkoitetaan sitä, että asiakkaiden ja henkilöstön turvallisuus tai asiakkaille kuuluvat palvelut eivät vaarannu poikkeustilanteissakaan. Tämä varmistetaan varautumis- ja valmiussuunnitelmalla, sekä poikkeustilanteiden toimintaohje kansiolla, joissa on ohjeet jokaista poikkeus- ja häiriötilannetta varten. 

Asiakkaiden palvelujen toteutuminen poikkeusoloissakin pyritään varmistamaan laajalla sijaispoolilla.

Tavana Suvikummun toiminnan keskeisimpien jatkuvuutta koskevien riskien tunnistaminen, arviointi ja hallinta on kuvattu Taulukossa 2.
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Nopea ja ennakoimaton alenema henkilöstömäärässä (sairastuminen tai lakkotilanteet)
	Riski on suuri ja vaikutus suuri
	Toimiva ja aktiivinen resurssipooli, sijaishankintaan nimetty vastuullinen työntekijä, kriittisten asiakkaiden ja työtehtävien tunnistaminen etukäteen

	Toiminnanohjausjärjestelmän käyttökatko
	Riski on suuri ja vaikutus suuri
	Asiakastietojen ja käyntisisältöjen tulostaminen paperiseksi 1 krt /kk. Kirjaamista varten varattu vihkoja. Henkilöstön vähäinen vaihtuvuus, jolloin työntekijät tuntevat asiakkaat ja näiden palvelutarpeet. 

	Tartuntatautiepidemia
	Riski on suuri ja vaikutus suuri
	Huolellinen hygienia ja aseptiikka. Tarkat ohjeet, joita koko henkilöstö noudattaa.

	Sähkö- tai vesikatkos
	Riski on suuri ja vaikutus suuri
	Puhdasta vettä ja käsidesinfektioaineita löytyy yksiköstä. Pattereilla toimivat taskulamput ja radio löytyvät Suvikummusta. Asiakkaiden terveydenhoito ja huolenpito ei edellytä sähköllä toimivien laitteiden käyttämistä. Tavana Suvikummun lämmitys ei ole riippuvainen sähköstä.


Taulukko 2.

[bookmark: _Toc1864136885][bookmark: _Toc175740438][bookmark: _Toc175741901][bookmark: _Toc175741958][bookmark: _Toc177734574][bookmark: _Toc229482056]Palvelujen turvallisuuden ja laadun varmistaminen

[bookmark: _Toc175741959][bookmark: _Toc229482057]Palveluiden laadulliset edellytykset
Tavanan tuottamat palvelut ovat laadukkaita, asiakaskeskeisiä, turvallisia ja asianmukaisesti toteutettuja. Toiminta perustuu lakeihin, säädöksiin, hankintasopimusten velvoitteisiin sekä viranomaisten ja tilaajan antamaan ohjaukseen. Toimintaa ohjaavat lait ja sopimusten noudattaminen on kokonaisuudessaan kirjattu Tavanan omavalvontaohjelmaan.

Tavanan laadunhallinta perustuu laatujärjestelmään. Yhteisestä toimintakäsikirjasta löytyy laatuun liittyvät materiaalit ja ohjeistukset. Toimintakäsikirja on työkalu toimintayksiköille laatutyön tekemiseen. Palveluiden laatua mitataan mittareiden ja auditointien avulla. Auditoinnin avulla selvitetään, että henkilökeskeinen toimintatapa on käytössä, toiminnan toteutumisen tilanteen ja mahdolliset poikkeamat, johtamisen toimivuuden ja henkilöstön hyvinvoinnin, talouden ja tulevaisuuden näkymät sekä tilaajayhteistyön ja asiakasohjauksen tilanteen.

Tavanassa on käytössä laatumittarina laatuindeksi, mikä kertoo yksikön tilanteen eri tekijöiden tuottaman tiedon avulla, joita ovat strategisten tavoitteiden sekä taloudellisen suunnittelun onnistuminen. Lisäksi mitataan asiakas-, läheis- ja tilaaja-asiakkaiden tyytyväisyyttä, henkilöstötyytyväisyyttä sekä sairauspoissaoloprosenttia. Tulosten mukaan suunnitellaan kehittämiskohteet.

Tavana Suvikummun asiakaskohtaisten palveluiden laatua seurataan suunniteltujen ja toteutuneiden asiakastuntien suhdeluvulla, palvelujen toteuttamissuunnitelmien (PATO) päivityssyklillä, asiakkaan toimintakykyä arvioivalla RAI-CHA-mittarilla, asiakastyytyväisyyskyselyillä ja poikkeamailmoitusten avulla. Lisäksi seurataan suoraan asiakastietojärjestelmästä saatavia tietoja. Näitä ovat esimerkiksi ulkoilut, omaohjaajatuokiot, yhteydenpito läheisiin ja toiminnallisuus.

Asiakas- ja potilasturvallisuus varmistetaan laadukkaalla johtamisella, henkilöstön perehdytyksellä ja kouluttamisella, strukturoidulla kirjaamisella, palveluiden toteutumissuunnitelman, itsemääräämisoikeussuunnitelman ja asiakkaan toimintakykymittarin, sekä poikkeamien seurannalla. Perehdytyksessä käytetään tarkistuslistaa.

Riskienhallinta on prosessi, jonka tarkoituksena on minimoida palveluyksikön toimintojen riskit ja niiden vaikutus. Riskienhallinnan osia ovat tunnistaminen, arviointi, toimenpiteet ja seuranta. Tavana Suvikummun riskit ja kriittiset työvaiheet sekä mahdolliset vaaratilanteet pyritään huomioimaan ennaltaehkäisevästi ja niihin puututaan välittömästi. Säännöllisellä vaarojen kartoituksella selvitetään palveluun liittyviä riskejä ja mahdollisia epäkohtia liittyen yksikön toimintaan, asiakkaisiin, henkilökuntaan ja ympäristöön. Laaja riskienarviointi toteutetaan palveluyksiköissä kerran vuodessa, jolloin kartoitetaan riskejä aiheuttavat tekijät ja niiden vakavuus. Turvallisuuskävelyitä ja toimitilatarkastuksia tehdään säännöllisesti aina kun uusi työntekijä aloittaa työskentelyn Tavana Suvikummussa, sekä tai palotarkastajan toimesta vähintään viiden vuoden välein. Osana omavalvontaa seurataan myös tilojen toimivuutta, terveellisyyttä ja mahdollisia riskejä. Riskienhallintaa toteutetaan myös poikkeamaraportoinnin systemaattisen ilmoitus-, käsittely- ja tiedotusprosessin avulla. 


Valvontalain 10§:n 4 momentin mukaan Tavana Suvikummun johtaja vastaa siitä, että yksikön toiminta toteutuu laadukkaasti lakien, ohjeistusten ja viranomaismääräysten mukaan. Vastaava ohjaaja vastaa perehdytyksestä ja toimii henkilöstön lähiesihenkilönä arjessa. Vastuu laadukkaan hoivan ja aktiivisen arjen toteutumisesta on jokaisella työntekijällä. Palvelujohtaja Sanna Aleksejev vastaa Tavanan osalta valtakunnallisesti toiminnan laadusta ja viranomaismääräysten toteutumisesta.

DomaCare-asiakastietojärjestelmässä on asiakkaiden kattavat tiedot ja valokuvat, jotta asiakas voidaan helposti tunnistaa. Yhteistyö asiakkaiden verkostojen ja hoitotahojen kanssa on tiivistä. Tavana Suvikummun henkilökunta on koulutettu lääkehoitoon, ensiavun antamiseen ja hätätilanteisiin. 

[bookmark: _Toc175741960][bookmark: _Toc229482058]Toimitilat ja välineet
Tavana Suvikumpu toimii hissillisessä 5-kerroksisessa, vuonna 2014 rakennetussa kerrostalossa, Helsingin Haagassa. Tavana Suvikummun käytössä ovat kerrostalon kerrokset 2 ja 3. Asiakkaiden asunnot, 10 kpl, sijaitsevat kerrostalon 2. kerroksessa, kahden käytävän varrella. 3. kerroksessa on lisäksi 12 asuntoa. 
Asiakkaiden asunnot ovat yksiöitä ja niistä löytyy esteetön tupakeittiö, kylpyhuone, makuutila ja ranskalainen parveke. Asiakkaat solmivat huonevuokralain mukaisen vuokrasopimuksen Aspa-säätiön kanssa. Näin asiakas hallinnoi itse vuokraamiaan tiloja, eikä hänen asuntoonsa sijoiteta ketään, vaikka hän olisi pitkään poissa. Asiakkaat kalustavat ja sisustavat asuntonsa itse tai omaohjaajan avustuksella. He myös päättävät itse, ketä heillä vierailee ja milloin. Asiakkaat noudattavat asumisessaan taloyhtiön sääntöjä. 

Yksikön 2. kerroksessa sijaitsevat myös yhteistilat, jonne asiakkaat ovat tervetulleita viettämään aikaa. Yhteistiloissa järjestetään myös yhteistä toimintaa, esim. juhlapyhien viettoa, elokuvailtoja tai peli-iltoja. 3. kerroksessa sijaitsee henkilökunnan toimisto, jossa asiakkaiden on mahdollista myös juoda kahvia ja seurustella ohjaajan kanssa. 2. kerroksessa on käytössä sauna, johon voi varata oman saunavuoron. Tilojen on tarkoitus edistää asiakkaiden osallisuutta ja omatoimisuutta, ja ne ovat esteettömät ja helppokulkuiset. Yhteistilojen suunnittelussa on huomioitu turvallisuus, viihtyminen ja kodikkuus. Jokainen työntekijä huolehtii omassa vuorossaan niiden päivittäisestä siisteydestä sekä turvallisuudesta.

Tavana Suvikummun asiakkailla on käytössään myös sisäpiha, jonne kuljetaan yksikön toisen kerroksen kautta. Piha-alueelta löytyvät pihakalusteet, grilli, mattoteline sekä erilaisia istutuksia. Piha-alueiden turvallisuudesta ja viihtyvyydestä vastaavat isännöitsijän toimesta huoltoyhtiö Tapiolan Lämpö Oy, mutta myös Tavana Suvikummun henkilökunta omalta osaltaan. Kaksi kertaa vuodessa Tavana Suvikummussa järjestetään pihatalkoot, joihin kaikki asiakkaat ovat tervetulleita osallistumaan.

Työntekijöiden tilat sijaitsevat käytävän varrella 2. ja 3. kerroksessa. Tavana Suvikummun lääkehuone sijaitsee 3. kerroksen henkilökunnan toimiston yhteydessä. 

Tavana Suvikumpu sijaitsee keskeisellä paikalla, juna-, bussi- ja raitiovaunuyhteyksien päässä. Pieniä ruokakauppoja on kävelymatkan päässä useita ja Kauppakeskus Kaareen pääsee 10 minuutissa bussilla.

Tavana Suvikummun ulko-ovet toimivat sähköisillä lukoilla ja kerroksiin pääsevät vain asiakkaat ja työntekijät. Toimisto ja henkilökunnan tilat ovat lukossa. Jokaisella työntekijällä on avain. Asiakkaiden asunnot ovat lukossa. Yhteisissä tai henkilökunnan tiloissa ei ole seinillä tai pöydillä näkyvillä asiakkaiden henkilökohtaisia tietoja. Kuluttajakemikaalit säilytetään lukituissa tiloissa kaapeissa, joihin asiakkailla ei ole pääsyä.

Mikäli kiinteistössä ilmenee puutteita tai epäkohtia, ollaan niistä viipymättä yhteydessä kiinteistöhuolto Tapiolan Lämpöön tai tarvittaessa myös kiinteistön omistajaan Kiinteistö Oy Haagan Kumppaneihin. Tapiolan Lämpö vastaa huolto- ja kunnossapitotoimenpiteistä ja Kiinteistö Oy Haagan Kumppaneiden isännöitsijänä toimii Aku Pelkonen.

Pelastussuunnitelma sekä poistumisturvallisuusselvitys löytyvät sekä yksikön viranomaiskansiosta ja laatujärjestelmästä. Niihin on henkilökunnalla lukuvelvoite.

[bookmark: _Toc175741961][bookmark: _Toc229482059]Asiakastietojen käsittely ja tietosuoja
Ajantasaiset henkilötietoja koskevat ohjeet ja dokumentit löytyvät laatujärjestelmästä. Tietosuojavastaava ylläpitää ja päivittää kyseisiä asiakirjoja. Asiakirjojen hallintamenettelyssä noudatetaan laadittua Asiakirjan hallintamenettely -dokumenttia, jota Tietosuojavastaava hallinnoi. Aspa-konsernin johtoryhmä hyväksyy Asiakirjan hallintamenettely -dokumentin ja siitä johdetut organisaatiokäytännöt, huomioiden tietosuoja-asetuksen ja lakien vaatimukset.

Henkilökuntaa koulutetaan, suoritettuja koulutuksia seurataan, työntekijöitä ohjeistetaan ja informoidaan. Tietosuojakoulutuksissa on saavutettavuuden vuoksi useita kielivaihtoehtoja, jotka ovat suomi, ruotsi, englanti ja venäjä. Pakolliset tietosuojakoulutukset on räätälöity työntekijän roolin mukaan ja ne suoritetaan vuosittain. Koulutuksessa on keskiössä se, että työntekijä oppii henkilötietojen tunnistamisen ja henkilötietojen käsittelyyn liittyvät rajoitukset ja velvollisuudet. Hyväksytystä koulutuksen suorittamisesta jää sähköinen suoritusmerkintä, joka dokumentoidaan osoitusvelvollisuuden täyttämiseksi. Suorituksia seurataan vuosittain. Henkilötietojen suojaan, tietosuojaosaamiseen ja asiakastietojen käsittelyyn ja kirjaamiseen liittyvä henkilöstön osaaminen varmistetaan auditoinneilla.

Uudet työntekijät perehdytetään tietosuojaan ja tietoturvaan välittömästi työsuhteen alussa osana yleistä perehdytysprosessia. Perehdytyksessä käydään läpi keskeiset tietosuojaan liittyvät periaatteet, kuten vaitiolovelvollisuuden sisältö ja merkitys, henkilötietojen asianmukainen käsittely, asiakas- ja potilastietojen kirjaamista koskevat käytännöt sekä tietojen säilyttämiseen, suojaamiseen ja luovuttamiseen liittyvät menettelyt. Lisäksi työntekijälle annetaan ohjeistus tietojärjestelmien turvalliseen käyttöön ja tietosuojapoikkeamien tunnistamiseen ja ilmoittamiseen. Jokainen työntekijä allekirjoittaa tietosuoja- ja vaitiolovelvollisuussitoumuksen jo työsuhdetta solmittaessa. Kokoaikaisessa työsuhteessa olevien työntekijöiden osalta varmistetaan pakollisen tietosuojakoulutuksen suorittaminen koeajan kuluessa.

Asiakkaita informoidaan tietosuojan käsittelyn toimintatavoista heidän tullessa Tavanan palveluiden piiriin ja heille toimitetaan tietosuojaseloste, mikä on löydettävissä myös verkkosivuilta. Tietosuojaseloste on kaikissa palveluyksiköissä nähtävillä yleisissä tiloissa. Asiakkaalle kerrotaan palvelusuhteen alkaessa, mitä tietoja hänestä kirjataan, miksi ja minne niitä kirjataan. Henkilörekisteristä on laadittu rekisteriseloste, jossa on kuvattu mm. henkilötietojen tallennus ja käyttötarkoitus.

Työntekijällä on velvollisuus informoida esihenkilöä havaitessaan tietosuojaloukkauksen. Esihenkilö tai työntekijä itse informoi tietosuojavastaavaa tapahtuneesta laatujärjestelmän tietosuojapoikkeamalomakkeella. Tietoturvaloukkaukseen liittyvät toimintaohjeet löytyvät laatujärjestelmästä.

Tavana Suvikummussa varmistetaan tietosuoja- ja tietoturvapoikkeamien tunnistaminen ja asianmukainen käsittely perehdyttämällä henkilöstö poikkeamatilanteisiin jo työsuhteen alussa sekä kertaamalla ohjeistusta säännöllisesti. Perehdytyksessä ja sisäisissä ohjeissa käydään läpi, millaisia tilanteita pidetään tietosuoja- ja turvapoikkeamina, kuten asiakastietojen virheellinen käsittely, tietojen luvaton luovuttaminen, tietojärjestelmien väärinkäyttö tai tietojen katoaminen. Henkilöstölle annetaan konkreettisia esimerkkejä mahdollisista poikkeamatilanteista, jotta ne osataan tunnistaa käytännön työssä. Työntekijöitä ohjeistetaan toimimaan välittömästi, mikäli he havaitsevat tai epäilevät tietosuoja- tai tietoturvaloukkausta, ja ilmoittamaan asiasta viipymättä esihenkilölle tai tietosuojavastaavalle. Ilmoitusten käsittelyssä noudatetaan organisaation määrittelemiä toimintamalleja, ja tarvittavat toimenpiteet käynnistetään viipymättä poikkeaman vaikutusten rajaamiseksi ja korjaamiseksi.

Tietosuoja- ja turvaprosessikuvaus on laatujärjestelmässä. Henkilöstöä informoidaan tietoturvaan liittyvissä asioissa säännöllisesti. Auditoinneissa varmistetaan, onko tietoturvaloukkauksen toimintaprosessi tiedossa. Asiakastietorekisterin tietosuojaseloste on tulostettu jokaiseen yksikköön asiakkaiden ja omaisien nähtäväksi, paperisena versiona.

Rekisteröidyn oikeuksien toteutuminen varmistetaan eri vaiheissa. Työntekijä allekirjoittaa työsopimuksen liitteenä Tietojärjestelmien käyttö- ja salassapitositoumuksen, jonka hyväksyminen ja allekirjoittaminen on edellytyksenä työsopimuksen muodostumiselle. Henkilöstö perehdytetään rekisteröityjen oikeuksiin konsernin Tietosuoja ja -turvaoppaan mukaisesti, henkilöstölle järjestetään kirjaamisvalmennusta, jossa ohjeistetaan, miten asiakastietoa kirjataan. Edellytys rekisteröidyn oikeuksien toteutumiselle on se, että henkilöstö osaa tehdä työnsä oikein henkilötietoja kunnioittaen. Kirjaamista toteutetaan tietojen täsmällisyyden, oikeellisuuden ja minimoinnin periaatteella, jolloin kirjataan vain välttämättömät tiedot, jotka liittyvät palvelujen toteuttamiseen. Tavanan kirjaamisvalmentajat kouluttavat henkilöstöä kuvaavaan ja laadukkaaseen kirjaamiseen. Kirjaaminen tehdään yhdessä asiakkaan kanssa asiakkaan toimintakyky huomioiden. Työntekijän vastuulla on huolehtia käsittelemänsä tiedon oikeellisuudesta, saatavuudesta ja luokittelusta, sekä huolehtia, että organisaation tiedot ovat asianmukaisesti käytettävissä. Kirjaamisen toteutumista ja tapaa seurataan satunnaistarkastuksilla.

[bookmark: _Hlk196476724]Rekisteritietojen tarkastusoikeus on lakisääteinen ja rekisteröity voi myös pyytää tietojen korjaamista. Rekisteritietojen tarkastuspyyntö tehdään rekisterinpitäjälle. Jos Tavana on rekisterinpitäjä, tehdään tarkastuspyyntö kirjallisena täyttämällä Tavanan yksiköstä pyydetty rekisteritietojen tarkastuspyyntölomake. Lomake tulee palauttaa ja käydä tunnistautumassa, mikäli henkilö ei ole muuten tunnistettavissa. Tämän jälkeen pyydetyt tiedot toimitetaan rekisteröidylle paperisena tai muulla sovitulla tavalla yhden (1) kuukauden sisällä.

Jos rekisterinpitäjänä toimii hyvinvointialue, toimitaan tietojen luovuttamisessa rekisterinpitäjän ohjeiden mukaisesti. Tavana Suvikummun asiakkailla on oikeus nähdä itseään koskevia asiakastietoja. Asiakkaan pyytäessä asiakastietoja kirjallisena itselleen, tulee hänen tilata ne omalta kotikunnaltaan tai hyvinvointialueeltaan kirjallisella tietojenluovutuslomakkeella.

[bookmark: _Hlk196476775]Jos Tavana kieltäytyy tietojen luovutuksesta, täytyy sille olla painava syy.
Kieltäytyminen perustuu yleisen tietosuoja-asetuksen (GDPR) 15 artiklan 4 kohtaan, sosiaalihuollon asiakaslain (812/2000) 20 §:ään sekä tietosuojalain (1050/2018) 34 §:ään.
Mikäli tietoja ei voida luovuttaa edellä mainittujen säännösten perusteella, rekisteröidylle annetaan kirjallinen kieltäytymistodistus, josta ilmenee kieltäytymisen syy.

Laatujärjestelmässä on eri lomakkeet seuraaville toimenpiteille:
· Rekisteritietojen tarkistuspyyntölomake
· Henkilötietojen käsittelyn vastustamislomake
· Yhteisrekisterin käyttökieltolomake
· Lokitietopyyntölomake

Yksikönjohtaja ohjeistaa ja auttaa tarvittaessa asiakasta tarkastuspyynnön tekemisessä.

Asiakastietoja saa luovuttaa asiakkaan tai hänen laillisen edustajansa kirjallisella suostumuksella, joko paperisena tulosteena tai sähköisessä muodossa asiakkaan tai edunvalvojan yhteystietoihin merkittyyn sähköpostiosoitteeseen.

Tietojen luovuttamisessa sivulliselle, kuten palveluntuottajalle tai viranomaiselle, noudatetaan aina voimassa olevaa tietosuojalainsäädäntöä sekä organisaation sisäisiä ohjeita. Ennen tietojen luovuttamista varmistetaan luovutuksen lainmukainen peruste, tiedonsaajan oikeus saada kyseiset tiedot sekä luovutettavien tietojen tarpeellisuus ja vähimmäismäärä. Tiedot luovutetaan ensisijaisesti suojattuja ja tietoturvallisia tiedonsiirtotapoja kuten suojattua sähköpostia käyttäen. Tarvittaessa luovutuksista tehdään asianmukaiset merkinnät tai dokumentointi, ja henkilöstöä ohjeistetaan konsultoimaan esihenkilöä tai tietosuojavastaavaa epäselvissä tilanteissa ennen tietojen luovuttamista.

Henkilötietoja ei luovuteta ulkopuolisille tahoille ilman rekisteröidyn suostumusta, ellei luovutus perustu viranomaisen esittämään laissa säädettyyn pyyntöön tai viranomaiselle kuuluvaan tiedonantovelvollisuuteen. Tällöin tiedot toimitetaan kulloinkin vaaditulla formaatilla.

Asiakkuuden päättyessä, toimitetaan asiakastiedot rekisterinpitäjälle tai asiakkaan uudelle palveluntarjoajalle kirjaamispalveluun joko sähköisenä tai paperisena. Tiedot voidaan toimittaa sähköisenä versiona, jos rekisterinpitäjä hyväksyy sähköisen toimitustavan.

Asiakastietojärjestelmä DomaCaren käyttöoikeuksien osalta turvallisuus varmistetaan siten, että kullakin työntekijällä on pääsy vain omissa työtehtävissään tarvitsemiinsa tietoihin. Toiminnanohjausjärjestelmää käytetään vain Tavanan hyväksymillä laitteilla. Työntekijän järjestelmässä määritelty oikeustaso vastaa hänen työtehtävänsä vaatimuksia. Asiakastietojärjestelmän käyttöön perehdytetään kaikki työntekijät. Perehdytyksestä vastaa Yksikönjohtaja, hänen apunaan ovat järjestelmän pääkäyttäjät. Käytössä on perehdytysohje ja Tavanan sisäinen kirjaamisohje, jossa myös tietosuoja-asiat käydään läpi. Kirjaamisohje löytyy yrityksen laatujärjestelmästä.

Tietosuojan toteutumista seurataan DomaCare-pääkäyttäjien toimesta, auditointien avulla riskien vaikutustenarvioinneilla (DPIA). Yksikön johtaja johtaa yksikössä oikeanlaisen kirjaamisen toteutumista ja ohjeiden sekä viranomaismääräysten noudattamista päivittäisessä työssään.

Asiakastiedot ovat salassa pidettäviä tietoja. Jokaisen työntekijän työsopimukseen on liitetty salassapitositoumus. Sen noudattaminen on työntekijän vastuulla. Vaitiolo- ja salassapitovelvollisuus säilyy senkin jälkeen, kun työsuhde on päättynyt. Asiakastiedot poistetaan toiminnanohjausjärjestelmästä tietojen säilytys- tai arkistointiajan päätyttyä. Uloskirjausraportit toimitetaan tilaajan arkistoon sovitusti, jonka jälkeen asiakastiedot poistetaan asiakastietojärjestelmästä.

Yksikönjohtajan vastuulla on huolehtia ja noudattaa työnantajaa koskevien lakisääteisten tietoturva- ja tietosuojavelvoitteiden toteutumisesta yksikössä. Esihenkilöt, tietosuojavastaava ja tietojärjestelmien pääkäyttäjät vastaavat työntekijöiden käyttöoikeuksista tietojärjestelmiin ja niiden tietosisältöihin työtehtävien edellyttämässä laajuudessa. He huolehtivat työntekijän riittävästä perehdytyksestä yrityksen tietoturvakäytänteisiin varmistaen, että jokainen ymmärtää niiden merkityksen työtehtävissään.

Tavana tekee vuosittain koulutussuunnitelman, missä huomioidaan myös tietoturva- ja tietosuojakoulutukset sekä järjestelmäkoulutukset.

Seuraavat dokumentit ovat osa tietosuojan ja -turvan hallintaa Tavanassa:
- Tietosuojaseloste Aspa Palvelut Oy:n asiakastietorekisteri
Tietosuojaseloste koskee niitä asiakkaita, joiden osalta Aspa Palvelut Oy toimii rekisterinpitäjänä. Tietosuojaseloste koskee myös Tavanan asiakastietojärjestelmään tallennettuja työntekijätietoja. 
- Aspa-konsernin tietosuoja- ja tietoturvaopas
Opas on osa perehdytysmateriaaleja, tarkoitus on perehdyttää työntekijä Aspan tietosuoja- ja turvakäytäntöihin. Opas toimii myös kertausmateriaalina ja ohjaavana dokumenttina henkilöstön jokapäiväisessä työssä.
- Aspa konsernin tietoturvasuunnitelma
THL määräys-> astunut voimaan 22.helmikuuta 2024 ja on voimassa toistaiseksi.
Määräys korvaa aiemman Terveyden ja hyvinvoinnin laitoksen (THL) määräyksen THL 3/2021 Tietoturvasuunnitelmaan sisällytettävistä selvityksistä ja vaatimuksista. Henkilöstölle on jaettu lukuversio tiedostosta, tietohallinnolla on laajempikuvaus määräyksen sisältämistä tiedoista.
- Tietojen ja tietojärjestelmien käyttö- ja salassapitositoumus
Jokainen työntekijä allekirjoittaa työsopimuksen yhteydessä ja sitoutuu noudattamaan annettuja ohjeita.
- Etätyöohjeet tietoturva ja tietosuoja
Tietoturvallisen työskentelyn ohjeita etätyötä tai muualla kuin omalla toimipisteellä työskenteleville
- Aspa-konsernin tietoturvapolitiikka
Dokumentissa kuvataan Aspa-konsernin tietoturvan tavoitteet, organisoinnin ja vastuut, sekä seurannan ja valvonnan. Tietoturvapolitiikka kattaa Aspa-konsernin kaikki toiminnot.
- Tietosuojapoikkeama prosessi
Graafinen kuvaus toimintaohjeesta henkilöstölle, tietosuojapoikkeaman käsittelyprosessista.

	Asiakastietolain 7 §:n mukainen palveluyksikön asiakastietojen käsittelystä ja siihen liittyvästä ohjeistuksesta vastaava johtaja

	Nimi
	Julia Heinonen

	Tehtävänimike
	Yksikönjohtaja

	Sähköpostiosoite
	julia.heinonen@tavana.fi

	Puhelinnumero
	044 0190423



	Tavanan tietosuojavastaava

	Nimi
	Emilia Aikio

	Tehtävänimike
	Tietosuojavastaava

	Sähköpostiosoite
	emilia.aikio@tavana.fi 

	Puhelinnumero
	040 821 1943



[bookmark: _Toc175741962][bookmark: _Toc229482060]Tietojärjestelmät ja teknologian käyttö
Tavanan tietohallinnon hyväksymissä viestintäteknologioissa ja -kanavissa voidaan välittää asiakastietoja tilaajalle, omaisille tai edunvalvontaan.

Toiminnanohjauksessa käytettävä järjestelmä on DomaCare, joka löytyy Valviran tietojärjestelmärekisteristä. DomaCarea käytetään sekä tietokoneella että mobiilisti matkapuhelinapplikaatiolla. Tavanan DomaCare ympäristöön ei pääse kirjautumaan laitteilla, jotka eivät ole rekisteröity ja hyväksytty pääkäyttäjien tai tietohallinnon toimesta DomaCaren laiterekisteriin. Uusi henkilöstö perehdytetään ja henkilöstöä koulutetaan säännöllisesti DomaCaren turvalliseen käyttöön.

Aspa-konsernin tietoturvasuunnitelma löytyy IMS-laatujärjestelmästä. Asiakastietolain mukainen tietoturvasuunnitelma on päivitetty 4/2026. Sen laatii Tavanan tietohallinto ja toteutumisesta palveluyksikössä vastaa yksikönjohtaja.

Jos olennaisten tietoturva- tai tietosuojavaatimusten täyttymisessä havaitaan merkittävä häiriö, siitä tulee tehdä tietosuoja- tai tietoturvapoikkeama. Jos tietojärjestelmän poikkeama aiheuttaa merkittävän riskin asiakasturvallisuudelle tai tietoturvalle, poikkeamaprosessin käynnistämisen seurauksena siitä lähtee ilmoitus Lupa- ja valvontavirastolle sekä tarvittaessa muillekin tahoille, kuten tietosuojavaltuutetun toimistoon.

Yksikönjohtajan vastuulla on huolehtia henkilökunnan riittävästä osaamisesta tietoturva- ja tietosuoja-asioissa sekä järjestelmäosaamisessa. Yksikönjohtajien tukena ovat järjestelmien pääkäyttäjät ja tietosuojavastaava. He tuottavat henkilöstölle suunnatut koulutusaineistot ja ohjeet. He myös seuraavat, että työntekijöiden toiminta on ohjeidenmukaista ja tarvittaessa järjestävät lisää koulutusta.
 
Kun työntekijän työsuhde yksikössä päättyy, noudatetaan ennalta määriteltyä prosessia, jolla varmistetaan tietoturvan ja tietosuojan toteutuminen. Työsuhteen päättyessä työntekijä palauttaa kaikki hallussaan olevat avaimet ja kulkuluvat yksikön johtajalle tai vastaavalle ohjaajalle. Samassa yhteydessä varmistetaan, että kaikki työvälineet, kuten tietokoneet, puhelimet ja muut mahdolliset laitteet, palautetaan asianmukaisesti. Työntekijän käyttöoikeudet sähköisiin järjestelmiin ja sähköpostiin suljetaan viipymättä työsuhteen päättyessä, jotta estetään pääsy organisaation tietoihin työsuhteen jälkeen. Lisäksi työntekijälle muistutetaan salassapito- ja vaitiolovelvollisuuden jatkuvuudesta, ja työsopimuksen yhteydessä allekirjoitettua salassapitosopimusta on noudatettava myös työsuhteen päättymisen jälkeen. Näillä toimenpiteillä varmistetaan, että tietosuoja ja tietoturva säilyvät myös työntekijän poistuessa yksikön palveluksesta.

Yksikössä on käytössä Vivago– asiakaskutsujärjestelmä. Järjestelmän avulla asiakas voi kutsua työntekijän luokseen ja hälyttää apua tarvittaessa. Tavana vastaa järjestelmän hankinnasta ja käytön toteutumisesta. Järjestelmän huollosta vastaa sen toimittaja.

Vivago-järjestelmän tiedot ovat vain kyseisen yksikön henkilökunnan käytössä. Järjestelmän tietoihin on pääsy vain siihen oikeutetun työntekijän henkilökohtaisella käyttäjätunnuksella ja salasanalla.

Yksikönjohtaja määrittää käyttöoikeudet järjestelmiin, siinä laajuudessa kuin työtehtävät niitä edellyttävät. Yksikönjohtaja ja pääkäyttäjät vastaavat käyttöoikeuksien myöntämisestä ja poistamisesta työntekijöille. Yksikönjohtaja ja asiakaskutsujärjestelmän nimetty pääkäyttäjä vastaavat järjestelmään perehdyttämisestä ja valvovat ja seuraavat järjestelmän käyttämistä ja laitteiden toimimista.
 
Vivago-palvelin on yksikkökohtainen ja sijaitsee lukitussa tilassa, mihin ulkopuolisilla ei ole pääsyä. Se ja laitteisto on varmistettu sähkökatkojen varalta. Vivagon tukinumero 010 2190 615 on käytettävissä 24/7.

Asiakkaiden henkilökohtaisessa käytössä olevien turva- ja kutsulaitteiden toimivuus ja hälytyksiin vastaaminen varmistetaan säännöllisesti toimittajan toimesta, ja Vivago-järjestelmään tulee hälytys, jos esimerkiksi henkilökohtainen ranneke irtoaisi asiakkaan ranteesta. Vivago Oy:n tietotekninen tuki tiedottaa henkilökuntaa erilaisista hälytyskutsujärjestelmään liittyvistä päivityksistä ja huoltotöistä etukäteen.  

Teknologian vikatilanteisiin ja pitkiin huoltoviiveisiin vastataan lisäämällä henkilökunnan määrää ja asiakkaiden välitöntä valvontaa. 

Teknologian käyttöön pyydetään asiakkaan suostumus ja häntä informoidaan siitä, mitä tietoja hänestä kerätään sekä mihin niitä kerätään, käytetään ja luovutetaan.


	Turva- ja kutsulaitteiden toimintavarmuudesta vastaava henkilö

	Nimi
	Julia Heinonen

	Tehtävänimike
	Yksikönjohtaja

	Sähköpostiosoite
	julia.heinonen@tavana.fi

	Puhelinnumero
	044 0190423



[bookmark: _Toc229482061][bookmark: _Toc175741963]Fyysinen tietoturva
Suvikummun asumisyksikössä fyysinen tietoturva perustuu kulunvalvontaan, lukitusjärjestelmiin sekä avaintenhallintakäytäntöihin, joita kehitetään jatkuvasti. Yksikössä on käytössä iLOQ-lukitusjärjestelmä, joka mahdollistaa avainten yksilöllisen hallinnan ja käyttöoikeuksien rajaamisen. Avaintenhallinnan käytännöissä on kuitenkin tunnistettu kehittämistarpeita erityisesti dokumentoinnin ja vastuunjaon selkeyttämisessä. Näihin osa-alueisiin on suunnitteilla muutoksia, joiden tavoitteena on varmistaa avaintenhallinnan läpinäkyvyys, ajantasaisuus ja jäljitettävyys.
Yksikköön kuljetaan pääovesta joko avaimella tai ovisummerin kautta. Ovisummeria käytettäessä työntekijä varmistaa aina ovella olevan henkilön henkilöllisyyden ennen sisäänpäästämistä. Työntekijän tulee selvittää, onko tulija esimerkiksi sijainen, omainen, asukas vai kuljetuspalvelun edustaja. Mikäli työntekijä ei ole varma henkilön henkilöllisyydestä, hän menee ovelle varmistamaan asian henkilökohtaisesti ennen oven avaamista. Ketään ei päästetä sisään pelkän ilmoituksen perusteella ilman asianmukaista varmistusta.
Pääsy yksikön toiseen ja kolmanteen kerrokseen tapahtuu porraskäytävän kautta, jossa yksikön käytävään johtava ovi on lukittu, tai hissillä, jossa kyseisiin kerroksiin pääsee vain avaimella. Kerrokset ovat lukittuja, eikä niihin pääse ilman asianmukaista kulkuoikeutta.
Jokaisella työntekijällä ja asukkaalla on henkilökohtainen avain. Asukas voi halutessaan luovuttaa vara-avaimen omaiselleen omalla suostumuksellaan.
Asukkaiden ylimääräisiä avaimia säilytetään kolmannessa kerroksessa lukitussa lääkehuoneessa. Avaimet ovat kolmen lukituksen takana, mikä varmistaa korkean turvallisuustason ja estää asiattoman pääsyn. Työntekijöiden ylimääräisiä avaimia, joita käytetään erityisesti lyhytaikaisilla sijaisilla, säilytetään yksikönjohtajan lukitussa toimistossa.
Yksikönjohtaja ylläpitää ajantasaista avainrekisteriä Excel-taulukossa. Rekisteristä käy ilmi, kenelle mikäkin avain on luovutettu. Lisäksi jokainen asukas, omainen ja työntekijä allekirjoittaa paperisen luovutusasiakirjan vastaanottaessaan avaimen. Näin voidaan osoittaa hyvinvointialueelle, että avainten luovutuksia ja palautuksia seurataan järjestelmällisesti.
Keikkatyöntekijöiden osalta avainten luovutukset ja palautukset kirjataan erilliseen lomakkeeseen, johon merkitään avaimen vastaanotto ja palautusajankohta. Näin varmistetaan myös lyhytaikaisten työntekijöiden osalta avaintenhallinnan jäljitettävyys.
Mikäli asukkaan tai työntekijän avain häviää, asiasta ilmoitetaan viipymättä yksikönjohtajalle. Yksikönjohtaja tekee tilanteesta ilmoituksen eteenpäin lukitusjärjestelmän hallinnoinnista vastaavalle taholle ja käynnistää tarvittavat toimenpiteet, kuten avaimen käyttöoikeuden poistamisen tai lukituksen uudelleensarjoituksen tilanteen edellyttämällä tavalla. Tapahtuma dokumentoidaan asianmukaisesti.
Avainten lisäksi yksikössä on käytössä seuraavat fyysisen pääsynhallinnan keinot:
· Lukitut kerrosovet ja hissin kulunrajoitus 
· Lukitut toimisto- ja lääkehuonetilat 
· Hallittu sisäänpääsy ovisummerijärjestelmän kautta 
Tilojen lukituksilla varmistetaan, että asiattomilla henkilöillä ei ole pääsyä yksikön asiakas- tai henkilöstötiloihin.
Asiakastietojen suojaamisessa noudatetaan erityistä huolellisuutta. Paperiset asiakirjat säilytetään lukituissa kaapeissa tai lukituissa työtiloissa. Asiakirjoja ei jätetä valvomatta näkyville esimerkiksi työpöydille tilanteissa, joissa tilassa liikkuu ulkopuolisia henkilöitä tai ovet ovat avoinna. Työtilojen ovet pidetään suljettuina ja tarvittaessa lukittuina, kun tiloissa käsitellään asiakastietoja.
Henkilöstöä ohjeistetaan säännöllisesti tietosuojan ja fyysisen tietoturvan käytännöistä. Tietoturvakäytännöt ovat osa perehdytystä ja yksikön omavalvontaa.
Avaintenhallintaa ollaan kehittämässä edelleen. Lähitulevaisuudessa asukkaiden avaintenhallinta tullaan ulkoistamaan erilliselle toimijalle, mikä vahvistaa entisestään hallinnan keskitettyä seurantaa ja dokumentointia.

[bookmark: _Toc229482062]Infektioiden torjunta ja yleiset hygieniakäytännöt
Tavanan yksiköissä torjutaan suunnitelmallisesti hoitoon liittyviä infektioita Tartuntatautilain mukaisesti. Yksikönjohtaja tekee yhteistyötä tartuntatautien torjuntaan perehtyneiden ammattihenkilöiden kanssa ja sovittaa toimintansa yhteen hyvinvointialueen toteuttamien toimien sekä valtakunnallisten hoitoon liittyvien infektioiden torjuntaohjelmien kanssa. Yksikön johtaja seuraa tartuntatautien ja lääkkeille erittäin vastustuskykyisten mikrobien mahdollista esiintymistä, huolehtii tartunnan torjunnasta, asiakkaiden ja henkilöstön suojaamisesta ja sijoittamisesta tartuntojen ehkäisemiseksi sekä henkilöstön perusosaamisen ylläpitämisestä infektioiden synnyn estämiseen ja infektioiden torjuntaan liittyen. Tähän sisältyvät
· tavanomaiset ja muut varotoimet
· infektioiden ehkäisy- ja torjuntaohjeet
· henkilökunnan rokotukset.

Hygieniavastaava vastaa yksikön hygieniaohjeistuksista ja opastaa muuta henkilöstöä hygienia-asioissa. Lisäksi hän huolehtii, että tarpeelliset suojaus- ja hygieniatarvikkeet ovat helposti kaikkien saatavilla.

	Hygieniavastaava

	Nimi
	Miika Sibeluis

	Tehtävänimike
	Ohjaaja

	Sähköpostiosoite
	miika.sibelius@tavana.fi

	Puhelinnumero
	044 7313111



Hyvään hygieniaan kuuluu tehokas käsihygienia, aseptinen työjärjestys, tarttumapintojen ja työympäristön puhtaanapito ja ohjeenmukainen suojainten käyttö. Korujen ja rakennekynsien käyttö on työtehtävissä kielletty. Hygieniaan liittyvissä ongelmatilanteissa henkilöstö on ensisijaisesti yhteydessä hygieniavastaavaan. Tarvittaessa asiaa voidaan jatkoselvittää yksikön sairaanhoitajaa, yksikönjohtajaa ja yhtiön asiantuntijasairaanhoitajaa konsultoiden. Infektiot, bakteerit, virukset -ohje laatujärjestelmässä täydentää infektoiden torjunnan ja hygieniakäytäntöjen kokonaisuutta.

Tyypillisimpiä infektioita ovat kausi-influenssat ja vatsatauti-infektiot. Näitä pyritään välttämään hyvää hygieniaa ja aseptiikkaa noudattaen, sekä tarvittaessa sulkemalla yksikön yhteiset tilat väliaikaisesti. Yksikössä todetuista infektioista tehdään myös aina poikkeamailmoitukset ja asiakkaita hoidetaan terveydenhuollon ammattilaisilta saatujen hoito-ohjeiden mukaisesti.

Tavana Suvikummun yhteisten tilojen puhtaanapitoa varten on laadittu siivoussuunnitelma, jota vuorossa olevat työntekijät sekä avustava työntekijä noudattavat. Siivoussuunnitelma on luettavissa toimistolla olevasta viranomaiskansiosta. Ruoanvalmistuskeittiölle on oma siivousjärjestys, joka löytyy henkilökunnan toimistossa olevasta kansiosta, sekä siivouskaapista. Asiakas saa tarpeensa mukaan ohjaajan apua ja tukea henkilökohtaisen hygieniansa ja asuntonsa siisteydestä huolehtimiseen. Näistä asioista on sovittu asiakkaan palvelun toteuttamissuunnitelmassa.

Ympäristön puhtaanapidossa tärkeää on jätteiden ja pyykin huolellinen käsittely. Jätteet ja roskat kuljetetaan päivittäin jätepisteeseen, jonne jäte lajitellaan. Asiakkaiden asuntojen siivous toteutetaan sopimuksen palvelukuvauksen mukaisesti ja jos sellaista ei ole, siivousaikataulu sovitaan yksilöllisesti. Henkilöstö auttaa, ohjaa ja tukee asiakasta siivouksessa tarpeen mukaan. Siivousvälineet ja pesuaineet asiakkaat hankkivat ja kustantavat itse. Pölynimurit, mopit ja muut vastaavanlaiset siivousvälineet ovat henkilö- ja asuntokohtaisia. 

Jätehuollosta vastaa taloyhtiö ja vaaralliset jätteet toimitetaan paloturvallisuuskouluttajan ohjeiden mukaisesti viipymättä kierrätykseen jäteasemalle. Tartuntavaaralliset jätteet, kuten infektoituneen haavan hoitotarvikkeet laitetaan kyseisen asiakkaan jätteisiin (tarvittaessa kahden pussin sisään) ja toimitaan ne viipymättä taloyhtiön jäteastiaan.


[bookmark: _Toc229482063]Lääkehoitosuunnitelma
Tavanassa lääkehoito perustuu yksikkökohtaiseen lääkehoitosuunnitelmaan. Yhtiötasolla lääkehoitoa raamittaa yhtiötasoinen lääkehoitosuunnitelma, joka pohjautuu STM:n Turvallinen lääkehoito -oppaaseen. Yhtiötasoinen lääkehoitosuunnitelma päivitetään vuosittain ja tarvittaessa useammin viranomaisvaatimusten mukaiseksi Tavanan laatutiimin toimesta.

Yksikkökohtainen lääkehoitosuunnitelma päivitetään vuosittain yhtiötasoisten linjausten mukaiseksi sekä aina tarvittaessa, kun säädökset, toimintaympäristö tai olosuhteet muuttuvat. yksikönjohtaja ja lääkehoitovastaava vastaavat yksikkökohtaisen lääkehoitosuunnitelman laatimisesta, päivittämisestä ja muun henkilöstön perehdyttämisestä lääkehoidon toteuttamiseen. Lääkehoitosuunnitelmassa on avattu yksikön yksityiskohtaiset ohjeet, toimintatavat ja vastuunjaot lääkehoidon toteuttamiseen. Lääkehoitosuunnitelman tarkastaa asiantuntijasairaanhoitaja ja hyväksyy ostopalvelulääkäri. Lääkehoitosuunnitelma on osa henkilöstön perehdyttämistä sekä työohje.

Yksikön henkilöstön lääkehoidon osaamista pidetään yllä säännöllisellä koulutuksella ja testauksella ProEdu-kannassa. Käytössä on tentteihin ja näyttöihin perustuva lupakäytäntö. Lääkeluvat tarkastaa asiantuntijasairaanhoitaja ja myöntää ostopalvelulääkäri.

Yksikönjohtaja käy palvelupäällikön kanssa säännöllisesti keskustelun, jonka yksi aihe on lääkehoitosuunnitelma, sen sisällön ajantasaisuus ja päivittämisen tarve. Johtaja vastaa siitä, että koko henkilöstö on perehdytetty lääkehoitosuunnitelman sisältöön ja tuntee myös muutokset. Lääkehoitosuunnitelmaan perehtyminen on osa työntekijän perehdytystä. Henkilöstö on velvollinen tutustumaan lääkehoitosuunnitelmaan aina päivityksien yhteydessä. Perehtyminen kuitataan lääkehoitosuunnitelman lukukuittaussivulle.

Tavana Suvikummun lääkehoitosuunnitelma on päivitetty 29.4.2026.

	Lääkehoitosuunnitelman laatimisesta ja päivittämisestä vastaava(t) henkilö(t)

	Nimi
	Julia Heinonen, Ida Lempiäinen

	Tehtävänimike
	Yksikönjohtaja, vastaava ohjaaja/lääkehoitovastaava

	Sähköpostiosoite
	julia.heinonen@tavana.fi ida.lempiainen@tavana.fi

	Puhelinnumero
	044 0190423, 040 8480471



Lääkehoitosuunnitelman toteutumista seurataan poikkeamailmoitusten avulla, sekä seuraamalla tarkkaan asiakkaiden sairauksien hoitotasapainoa ja lääkitysten vaikuttavuutta. Erilaiset käytännöt ja mittaukset toteutetaan lääkehoitosuunnitelmassa kuvatun mukaisesti.

	Nimi
	Ida Lempiäinen, Mirva Thessman

	Tehtävänimike
	Vastaava ohjaaja, asiantuntijasairaanhoitaja

	Sähköpostiosoite
	ida.lempiainen@tavana.fi, mirva.thessman@tavana.fi 

	Puhelinnumero
	040 8480471, 044 7945076



[bookmark: _Toc229482064]Lääkinnälliset laitteet
Lääkinnälliset laitteet ovat tuotteita, joita käytetään terveydentilan, sairauksien tai vammojen havaitsemiseksi, diagnosoimiseksi, valvomiseksi tai hoitamiseksi. Tuotteen valmistaja vastaa siitä, luokitellaanko laite lääkinnälliseksi laitteeksi. Lääkinnällisen laitteen tunnistaa MD-symbolista ja CE-merkistä. Tavana Suvikummun käytössä olevia lääkinnällisiä laitteita ovat kuume- ja verenpainemittarit, kuulolaitteet, pyörätuolit ja laastarit.

Yksikön laitevastaava vastaa laitteiden turvallisesta ja käyttöohjeen mukaisesta käytöstä, oikeasta asennuksesta ja käyttökoulutuksesta muille käyttäjille. Asiakkaiden henkilökohtaisten apuvälineiden ja laitteiden ja tarvikkeiden hankinnassa, käytössä ja huoltamisessa avustaa omaohjaaja sekä muut ohjaajat.

Asiakkaan palveluita koskevassa suunnitelmassa käydään läpi laitteiden, tarvikkeiden tai apuvälineiden tarve ja toimivuus sekä mietitään uusia ratkaisuja tarvittaessa.  Näissä asioissa tehdään yhteistyötä apuvälinekeskuksen ja hoitotarvikejakelukeskuksen kanssa. Erilaisten tarvikkeiden ja laitteiden käytön ohjaus tulee välineen tai tarvikkeen toimittajalta ja laitevastaava huolehtii, että kaikki osaavat toimia ohjeiden mukaisesti.

Tavana Suvikummun laitteista pidetään laiterekisteriä (Laki lääkinnällisistä laitteista 719/2021, 34 §). Laitevastaava vastaa toimintayksikön laiterekisterin ylläpidosta ja päivittämisestä. Huollot toteutetaan toimittajan ohjeiden mukaisesti. Huoltoaikataulua seurataan laiterekisteristä. Laiterekisteri on laatujärjestelmässä.

Lääkinnällisistä laitteista annetun lain (719/2021) 4. luvun mukaisten velvoitteiden noudattaminen varmistetaan sillä, että henkilöstö perehdytetään ja koulutetaan laitteiden käyttöön ergonomia ja ympäristö huomioiden, lääkinnällisten laitteiden käyttö tapahtuu valmistajan antamien ohjeiden mukaan, käyttöohjeet ovat laitteen läheisyydessä helposti saatavilla, huolto tapahtuu ajantasaisesti, laiterekisteriä ylläpidetään ja päivitetään reaaliaikaisesti ja vaaratilanneilmoituksen tekemisestä tiedotetaan ja annetaan opastusta henkilöstölle.

Ammattimaisen käyttäjän on lain mukaan ilmoitettava laitteiden aiheuttamista vaaratilanteista. Vaaratilanteita ovat tilanteet, jotka johtuvat tai epäillään johtuvan laitteen ominaisuuksista, suorituskyvyn muutoksista tai häiriöistä, merkintöjen riittämättömyydestä tai valmistajan toimittamien tietojen virheellisyydestä tai riittämättömyydestä. Yksikön laitevastaava vastaa siitä, että toimintayksikkö noudattaa toiminnassaan laitteita koskevaa lakia ja sen nojalla annettuja määräyksiä. Laitevastaava ilmoittaa vaaratilanteet Fimean verkkosivuilla olevan ammattimaiselle käyttäjälle suunnatun vaaratilanneilmoituslomakkeen kautta. Vaaratilanteet raportoidaan työsuojeluorganisaatiolle ja palvelupäällikölle. Vaaratapahtumia ja niiden määrää seurataan palvelujohdossa.

	Palveluyksikön laitevastaava

	Nimi
	Julia Heinonen

	Tehtävänimike
	Yksikönjohtaja

	Sähköpostiosoite
	julia.heinonen@tavana.fi

	Puhelinnumero
	044 0190423



Ammattimaisen käyttäjän vastuuhenkilö vastaa siitä, että toiminnassa noudatetaan laissa lääkinnällisistä laitteista (719/2021) tai muissa laissa asetettuja vaatimuksia.

	Ammattimaisen käyttäjän vastuuhenkilön yhteystiedot

	Nimi
	Silla Tenkula

	Tehtävänimike
	Myynti- ja laatupäällikkö

	Sähköpostiosoite
	silla.tenkula@tavana.fi 

	Puhelinnumero
	044 491 3021



Tavana Suvikummun toiminnan keskeisimpien turvallisuutta ja laatua koskevien riskien tunnistaminen, arviointi ja hallinta on kuvattu taulukossa 3.
	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Lääkepoikkeamien ilmoittaminen unohtuu 
	Suuri
	Muistuttaminen, yhdessä tekeminen, ohjeiden laatiminen ja laittaminen näkyvälle paikalle

	Poikkeamien tunnistaminen on puutteellista
	Suuri
	Riittävä perehdytys, poikkeamailmoitusten läpi käyminen työyhteisössä


Taulukko 3.

[bookmark: _Toc283287532][bookmark: _Toc175740439][bookmark: _Toc175741902][bookmark: _Toc175741966][bookmark: _Toc177734575][bookmark: _Toc229482065]Asiakas- ja potilastyöhön osallistuvan henkilöstön riittävyyden ja osaamisen varmistaminen

[bookmark: _Toc229482066]Henkilöstörakenne ja sijaisten käyttö
Riittävä ja osaava sekä palveluyksikön omavalvontaan sitoutunut henkilöstö on keskeinen tekijä palvelujen saatavuuden, laadun ja asiakas- ja potilasturvallisuuden varmistamisessa sekä palvelujen kehittämisessä. Henkilöstösuunnittelussa huomioidaan viranomaisvaatimukset, tilaajan ostopalvelusopimuksen asettamat mitoitus- ja osaamisvaatimukset ja asiakkaiden avun ja palvelun tarve.

Tavana Suvikummun toimiluvan mukainen mitoitus on ympärivuorokautisessa asumisessa 0,7 ja yhteisöllisessä asumisessa 0,3. Työtä tehdään kolmessa vuorossa, siten että henkilöstöä on paikalla: 

· Aamuvuoro: klo 7–15, vähintään 2 työntekijää arkisin, viikonloppuisin 2 työntekijää
· Välivuoro: klo 10 –18 vähintään 1 työntekijää viikonloppuisin ja juhlapyhinä
· Iltavuoro: klo 13:30–21:30 vähintään 3-5 työntekijää sekä arkisin että viikonloppuisin
· Yövuoro: klo 21-8 1 työntekijä sekä arkisin että viikonloppuisin

Suvikummun jokaisessa työvuorossa on aina paikalla vähintään yksi työntekijä, jolla on voimassa oleva lääkelupa, sekä vähintään yksi työntekijä, jolla on ajantasainen ensiapukoulutus.

Tavana Suvikummun henkilöstön määrä ja rakenne
	Tehtävänimike
	Koulutus
	Määrä

	Yksikön johtaja
	Viittomakielen tulkki, lähihoitaja
	1

	Vastaava ohjaaja
	Lähihoitaja
	1

	Ohjaaja
	Lähihoitaja
	8

	Ohjaaja
	Sosionomi
	2

	Oppisopimusopiskelija
	Lähihoitaja
	1

	Avustava työntekijä
	Laborantti
	1



Henkilöstön riittävyys asiakkaiden palvelutarpeeseen nähden varmistetaan seuraamalla luvan mukaista mitoitusta, sekä sitä, että asiakkaiden palvelujentoteuttamissuunnitelmien mukaiset säännölliset käynnit toteutuvat.

Työvuorojen henkilöstövahvuus suunnitellaan asiakkaiden palvelutarpeet ja lainsäädännön vaatimukset huomioiden. Työvuorosuunnittelussa ja toteutuneen työajan seurannassa tarkistetaan toteutunut henkilöstövahvuus. Yksikönjohtajan tehtävänä on varmistaa asiakasmäärän ja -rakenteen sekä henkilöstön määrän ja osaamisen tasapaino. Äkillisiä tilanteita varten yksikössä on ohjeistus oman henkilöstön tai keikkalaisen hälyttämisestä työhön. Ohjeet löytyvät henkilökunnan toimiston seinältä ja sijaisten yhteystiedot henkilökunnan puhelimista. Sijainen hankitaan siten, että luvattu mitoitus täyttyy. Vuokratyövoimaa Tavana Suvikummussa ei käytetä, vaan sijaiset ovat suoraan Tavana Suvikumpuun rekrytoituja ja perehdytettyjä työntekijöitä. Akuutissa tilanteessa yksikönjohtaja sijaistaa poissaolijaa. 

Laillistetun sosiaali- tai terveydenhuollon ammattihenkilön tehtävissä tilapäisesti toimivien opiskelijoiden oikeus työskennellä ja osaamisen taso varmistetaan yksikönjohtajan ja vastaavan ohjaajan toimesta. Opintoihin kuuluvan harjoittelun ollessa kyseessä, opiskelija ei työskentele yksin, eikä häntä lasketa vahvuuteen. Opiskelijoiden ohjaus ja valvonta hoituu tähän tehtävään nimettyjen työntekijöiden, tarvittaessa muunkin työyhteisön toimesta. Opiskelijan sijaistaessa laillistettua sosiaali- tai terveydenhuollon ammattihenkilöä, esimerkiksi kesälomien ajan, hänen perehdyttämisensä tapahtuu samoja periaatteita noudattaen, kuin muun henkilökunnan kohdalla. Opiskelijalle osoitettavat työtehtävät arvioidaan sopiviksi hänen koulutuksensa ja osaamisensa tasoon nähden.

Yksikönjohtaja tarkastaa hakijoiden ammattioikeudet ja rekisteritiedot. Hyvällä perehdytysohjelman mukaisella perehdytyksellä, sekä erilaisilla täydentävillä koulutuksilla varmistetaan se, että työntekijöillä on riittävät taidot ja valmiudet työtehtäviinsä. Käytössä on koeaika, jonka aikana uusi työntekijä ja työnantaja arvioivat työn tavoitteiden ja toiveiden onnistumista.

Henkilöstön osaamista ja työskentelyn asianmukaisuutta seurataan keräämällä asiakkailta palautetta, sekä poikkeamailmoitusten ja erilaisten auditointien ja valvontakäyntien avulla. Asiakas- tai työturvallisuuden vaarantuessa tehdään välitön arvio ja suunnitelma jatkotoimenpiteistä.

Palveluyksikön henkilöstöltä kerätään säännöllisesti palautetta asiakastyytyväisyyskyselyin, tavoitekeskusteluissa, henkilökunnan palavereissa ja palautelomakkeen kautta. Työhön ja prosesseihin liittyviä ideoita voi lisäksi esittää IdeoiTavana -ohjelman kautta, jossa parhaat uudet ideat palkitaan. Kaikki paitsi anonyymipalaute käydään työyhteisössä läpi.

Työntekijät perehdytetään ja he osallistuvat riskienhallintaan, omavalvontasuunnitelman laatimiseen ja turvallisuutta parantavien toimenpiteiden toteuttamiseen. Riskienhallinta on osa jokapäiväistä työtä. Henkilöstö osallistuu riskinhallintaan, huomioiden eri ammattiryhmät ja heidän tehtävänkuvansa. Jokaisella yksikön työntekijällä on velvollisuus tuoda esille havaitsemansa epäkohdat, laatupoikkeamat ja riskit. Poikkeustilanteita varten henkilökunnan toimistosta löytyvät erilliset poikkeustilanteiden toimintaohjeet.

Riskienhallinnassa on otettu huomioon muun muassa työturvallisuuslain (738/2002) mukaiset työnantajan velvoitteet, esimerkiksi työtilojen ja työtapojen suunnittelussa, perehdytyksessä ja koulutustarpeita suunniteltaessa. Turvallisuuden toteutumista seurataan säännöllisesti suorittamalla vaarojen ja haittojen kokonaisvaltainen arvioiti.

[bookmark: _Toc45556465][bookmark: _Toc229482067]Henkilöstön rekrytoinnin periaatteet
Henkilöstön rekrytointia ohjaavat työlainsäädäntö ja työehtosopimus, joissa määritellään sekä työntekijöiden että työnantajan oikeudet ja velvollisuudet. Tavana Suvikummulla on omia henkilöstön rakenteeseen ja osaamiseen liittyviä rekrytointiperiaatteita, joista tiedotetaan niin työn hakijoille kuin työyhteisön työntekijöille. Rekrytoinnissa noudatetaan yhtiön hallintosääntöä ja muita työsopimuksen tekoon liittyviä ohjeita ja työntekijöille määriteltyjä työnkuvia.

Rekrytointihaastattelut suorittavat yksikön johtaja ja vastaava ohjaaja. Yksikössä asiakkaiden edustaja osallistuu mahdollisuuksien mukaan työntekijän rekrytointihaastatteluun. Yksikönjohtaja tarkastaa hakijoiden ammattioikeudet ja rekisteritiedot ennen rekrytointipäätöksen tekemistä. Perehdytysohjelman mukaisella perehdyttämisellä tiedotetaan työtavat ja työhön liittyvät odotukset. Käytössä on koeaika, jonka aikana uusi työntekijä ja työnantaja arvioivat työn tavoitteiden ja toiveiden onnistumista. Työntekijät työskentelevät pääsääntöisesti asiakkaiden kodeissa, joten henkilöiden soveltuvuus yksintyöhön ja luotettavuus arvioidaan. Rekrytoinnissa hyödynnetään suosittelijoita.

[bookmark: _Toc45556466]Alle 18-vuotiaiden kanssa työskenteleviltä sekä iäkkäiden ja vammaisten henkilöiden sosiaali- ja terveyspalveluissa työskenteleviltä tarkastetaan rikosrekisteriote. Rikosrekisteriotteen nähtäväksi esittäneen henkilön henkilötietoihin tehdään HR-järjestelmään merkintä rikosrekisteriotteen esittämisestä ja otteen päiväyksestä. Rikosrekisteriote palautetaan otteen esittäneelle henkilölle viipymättä eikä siitä ilmeneviä tietoja ilmaista muille kuin sellaisille henkilöille, jotka välttämättä tarvitsevat niitä tehdessään päätöstä rekrytoinnista. 

[bookmark: _Toc229482068]Kuvaus henkilöstön perehdyttämisestä ja täydennyskoulutuksesta
Perehdyttämisen tavoite on antaa kattava kuvaus Tavanan ja yksikön toiminnasta ja toivottaa työntekijä tervetulleeksi. Perehdytyksen lopputuloksena uusi työntekijä tuntee työnsä ja siihen liittyvät odotukset. Hyvän perehdyttämisen avulla työnantaja varmistaa, että uuden työntekijän toiminnassa toteutuvat sekä lainsäädännön, lupaehtojen ja hankintasopimusten asettamat vaatimukset sekä Tavanan laatuvaatimukset ja yksikön toimintaperiaatteet ja käytännöt.

Perehdyttämisessä noudatetaan yhtiön perehdyttämisohjelmaa ja perehdytys dokumentoidaan perehdytyspassiin, joka annetaan allekirjoitettuna työntekijälle sekä säilytetään yksikössä vuoden ajan. Yksikönjohtaja suunnittelee perehdytyksen aikataulun. Uuden työntekijän perehdytyksestä vastaa yksikönjohtaja työsuhteeseen, henkilökeskeiseen toimintatapaan ja muihin toimintatapoihin liittyvien asioiden osalta. Arjen työn ja asiakkaiden asioiden perehdyttämisen vastuu on nimetyllä ohjaajalla.

Sijaisten, keikkatyöntekijöiden ja opiskelijoiden perehdyttämisen organisointi tapahtuu yksikönjohtajan toimesta. Vastaava ohjaaja tai työntekijä perehdyttää sijaisen tehtäviinsä tai keikkatyöhön tarvittavassa laajuudessa. Opiskelijan perehdytyksestä vastaa nimetty työpaikkaohjaaja. Opiskelijan toimiessa ammattihenkilön sijaisena työtehtävät määrittyvät suoritetun opintopistemäärän mukaisesti sekä esihenkilön opiskelijan osaamistasosta tekemään arvioon perustuen. Työtehtävien suorittamiseen vaaditut opintopistemäärät on avattu yhtiötasoisessa lääkehoitosuunnitelmassa. 

Yksikönjohtajan perehdyttämisestä vastaa palvelupäällikkö, joka nimeää yksikönjohtajalle mentorin kokeneesta kollegasta. Perehdytystä käytetään aina kun työntekijä aloittaa uudessa työssä, työtehtävät tai menetelmät muuttuvat, työntekijä on ollut pitkään poissa tai työtehtävä toistuu harvoin.
 
Tavanalla on laadittuna pitkän aikavälin koulutussuunnitelma, joka tukee yhtiön strategiaa ja muuttuvia osaamisvaatimuksia. Koulutussuunnitelmalla varmistetaan henkilöstön osaaminen ja tasalaatuinen työnjälki. Tavoitteena on kehittää kokonaisvaltaisesti henkilöstön osaamista ja työhyvinvointia. Koulutussuunnitelman laatimisesta ja toteutumisesta vastaa henkilöstöpäällikkö.

Koulutusta suunnitellaan myös yksikön tasolla. Yksikön henkilöstön koulutuksen suunnittelu tapahtuu toimintasuunnitelman avulla. Henkilöstön täydennyskoulutussuunnitelma laaditaan vuosittain asiakastyössä vaadittavien ja tarvittavien taitojen ja osaamisen perusteella. Toiminnan suunnittelua ja koulutustarpeiden arviointia ohjaavat organisaation strategiset tavoitteet, yksikön asumispalvelutyön tavoitteet, sisäiset kehittämistoimet, asiakaspalautteet ja henkilöstön tavoitekeskustelut. Koulutukseen varattavat kustannukset suunnitellaan osana vuosittaista taloussuunnittelua ja koulutukset toteutetaan niihin varattujen koulutusmäärärahojen puitteissa. Käydyt koulutukset kirjataan henkilöstön koulutusrekisteriin.

Yhtiössä järjestetään henkilöstölle sekä sisäistä - että ulkopuolista koulutusta; huomioiden lakisääteiset koulutukset ja vähimmäiskoulutusmäärät. Lisäkoulutusta kohdennetaan myös määräaikaiseen henkilöstöön, jolla varmistamme laadukkaan palvelun toteutumisen myös vakinaisen henkilöstön poissa ollessa.
 
Tavana Suvikummun toiminnan keskeisimpien henkilöstön riittävyyttä ja osaamista koskevien riskien tunnistaminen, arviointi ja hallinta on kuvattu Taulukossa 4.

	Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Yötyöntekijä estyy tulemasta työvuoroon
	Suuri
	Poissaoloista ilmoittamisen käytännöt ovat selkeät. Sijaisia on rekrytoitua. Tarvittaessa pyydetään yötyöntekijää toisesta Tavanan yksiköstä.

	Lääkeluvallista työntekijää ei ole työvuorossa
	Suuri
	Pyritään siihen, että kaikilla Tavana Suvikummussa työskentelevillä työntekijöillä on lääkelupa suoritettuna 2 kk päästä työskentelyn aloittamisesta. Lupien päivittämiseen varataan riittävästi aikaa.


Taulukko 4.

[bookmark: _Toc1135272961][bookmark: _Toc175740440][bookmark: _Toc175741903][bookmark: _Toc175741967][bookmark: _Toc177734576][bookmark: _Toc229482069]Yhdenvertaisuuden, osallisuuden ja asiakkaan aseman ja oikeuksien varmistaminen

[bookmark: _Toc229482070]Palvelutarpeen arviointi ja palveluiden toteuttamissuunnitelma

Asiakas tulee Tavana Suvikummun asiakkaaksi oman hyvinvointialueensa asiakasohjauksen kautta. Ennen asiakkaaksi tuloa hänelle on tehty oman kotikuntansa sosiaalitoimessa palveluasumisen päätös. Palvelutarve on arvioitu ennen asiakkaaksi tuloa, mutta sitä arvioidaan uudestaan vielä muuton yhteydessä yhdessä Tavana Suvikummun henkilökunnan ja sosiaalitoimen kanssa.

Tilaajien määrittelemät käytännöt palvelujentoteuttamissuunnitelmien päivittämisen ja toimittamisen suhteen vaihtelevat. Ne päivitetään Tavana Suvikummussa kahdesti vuodessa, ja osalle tilaajista ne toimitetaan myös aina päivittämisen yhteydessä. Suunnitelma toimitetaan tilaajalle myös aina silloin, kun asiakkaan asioista käydään keskustelua.

Asiakas on aina itse läsnä ja vahvasti osallisena oman suunnitelmansa päivittämisessä. Halutessaan hän voi kutsua mukaan myös omaisiaan/läheisiään. Suunnitelman on tarkoitus olla voimavaroihin keskittyvä ja tavoitteellinen. Tavoitteet asettaa asiakas itse, ei henkilökunta. Jos asiakas ei keskustele sanoin, käytetään apuna hänen käyttämäänsä kommunikaatiomenetelmää. Tavana Suvikummussa työskentelee myös näihin koulutettu työntekijä.

Asiakkaan toimintakykyä ja palveluntarvetta mitataan RAI-CHA-toimintakykymittarin avulla kaksi kertaa vuodessa. Näin voidaan arvioida palvelun vaikuttavuutta. Toimintakyvyn arvioinnissa esiin nousseet tarpeet toimivat yhdessä laadittavan palveluntoteuttamissuunnitelman perustana. Toimintakyvyn mittaamisesta vastaavat ko. mittarin käyttöön ja mittaamiseen koulutetut omaohjaajat.

Asiakkaan omaohjaaja vastaa asiakkaan palveluntarpeen arvioinnin suorittamisesta. Asiakas päättää, mitä tietoja ja kuinka paljon hänen palveluistaan, tilanteestaan ja toimintakyvystään hänen läheisilleen voidaan antaa. 

Palveluntarpeen arvioinnin ja toimintakyvyn mittaamisen pohjalta asiakkaan palveluista laaditaan henkilökohtainen palveluidentoteuttamissuunnitelma, johon kirjataan palvelun tarve ja päivittäisen palvelun kuvaus. Suunnitelman tavoitteena on auttaa asiakasta saavuttamaan elämänlaadulleen ja kuntoutumiselle asetetut tavoitteet. Suunnitelmassa asiakas ja palveluntuottaja sopivat yhteistyöstä ja palveluiden toteuttamisen tavasta. Se on linjassa asiakkaan hyvinvointialueen laatiman palvelusuunnitelman kanssa. Omaohjaaja vastaa palvelujen toteuttamissuunnitelmien laatimisesta ja päivittämisestä.

Asiakkaan osallisuus korostuu: asiakas on mukana päättämässä omaa elämäänsä koskevista asioista ja saamansa palvelun muodoista ja sisällöistä. Suunnitelmaa laadittaessa keskitytään asiakkaan voimavaroihin ja vahvuuksiin. Asiakas kertoo, mikä on hänelle tärkeää ja millä tavalla hän haluaa itseään autettavan. Lisäksi sovitaan yhteistyöhön liittyvistä vastuukysymyksistä, esim. lääkehoidossa tukeminen tai yhteistyö edunvalvojan kanssa.

Suunnitelman laatiminen aloitetaan ennen asiakkuuden alkamista, jotta sekä asiakkaalla että henkilöstöllä on selkeä käsitys siitä, mitä palvelua asiakas tarvitsee ja haluaa ja miten se toteutetaan. Suunnitelman laadinnasta vastaa yksikönjohtaja ja asiakkaalle nimetty omaohjaaja. Suunnitelman laadintaan voivat osallistua, asiakkaan niin halutessa, asiakkaan läheiset tai muu asiakkaan kanssa sovittu henkilö. Suunnitelma kirjataan asiakastietojärjestelmään.

Kun asiakas on aloittanut palveluissa, suunnitelma tarkastetaan ensimmäisen kerran kuuden kuukauden kuluessa, mikäli muutoksia ei ole tapahtunut ennen sitä. Jatkossa omaohjaaja ja asiakas arvioivat suunnitelmaa tarpeen mukaan, aina tilanteen muuttuessa ja kuitenkin vähintään kerran vuodessa.

Tavana Suvikummun ohjaajat kirjaavat asiakkaan päivittäiset huomiot siten, että kirjaukset tukevat ja arvioivat suunnitelman tavoitteita. Huomiot kirjataan käynnin päätteeksi yhdessä asiakkaan kanssa.

Omaohjaajat vastaavat suunnitelmien laadinnasta, päivittämisestä ja muutoksista tiedottamisesta. Johtajan vastuulla on seurata suunnitelmien ajantasaisuutta ja laatua.  Asiakastyöhön liittyvät huomiot kirjataan ajantasaisesti asiakastietojärjestelmään. Jokainen työntekijä on vastuussa siitä, että toimii suunnitelman mukaisesti. Työntekijä on velvollinen perehtymään asiakastietoihin ennen asiakastyön aloittamista ja aina tietoja päivitettäessä.

[bookmark: _Toc229482071]Henkilökeskeinen toimintatapa		
Palvelut järjestetään ja asiakasta kohdellaan ihmisarvoaan, vakaumustaan ja yksityisyyttään kunnioittaen. Palvelussa otetaan huomioon henkilön toivomukset, mielipiteet, etu ja yksilölliset tarpeet, ylläpidetään ja edistetään palveluissa olevan henkilön hyvinvointia, terveyttä ja turvallisuutta. Tavanassa toteutetaan henkilökeskeistä toimintatapaa. Toiminta perustuu asiakkaan
· itsemääräämisoikeuden kunnioittamiseen ja vahvistamiseen
· osallistumisen tukemiseen palvelujen suunnittelussa ja toteuttamisessa
· mahdollisuutta täysimääräiseen osallistumiseen yhteiskunnassa
· oikeus yksityisyyteen
· vapaus päättää itse omista jokapäiväisistä toimistaan
· mahdollisuudesta yksilölliseen elämään
· mahdollisuus omannäköiseen elämään.

Asiakasta ja hänen oikeuksiaan, mielipiteitään ja kotiaan kunnioitetaan ja hänet kohdataan tasavertaisena henkilönä. Yksikön ohjaaja ohjaa ja tukee asiakasta rakentamaan merkityksellistä, omaa elämää, asiakkaan omia voimavaroja vahvistaen. Yksikön johtaja huolehtii ja varmistaa, että henkilöstö toimii henkilökeskeisen toimintatavan periaatteiden mukaisesti.

[bookmark: _Toc229482072]Itsemääräämisoikeuden vahvistaminen ja rajoittaminen
Itsemääräämisoikeutta vahvistetaan yksikön jokapäiväisessä arjessa. Asiakkaan palveluidentoteuttamissuunnitelmaan kirjataan toimenpiteet, joilla tuetaan ja edistetään henkilön itsenäistä suoriutumista ja itsemääräämisoikeuden vahvistamista. Palvelussa tuetaan ja vahvistetaan asiakkaan itsenäistä elämää, osallisuutta yhteisöönsä ja oikeutta tehdä valintoja ja ottaa riskejä. Samalla turvataan tarvittava hoito ja huolenpito. Asiakkaan toiveet siitä, miten hän haluaa itseään autettavan, kirjataan hänen suunnitelmaansa. Suunnitelmaan kirjataan yhdessä sovitut toimenpiteet, joiden avulla edistetään ja tuetaan henkilön itsenäistä suoriutumista ja itsemääräämisoikeuden toteutumista. Asiakasta tuetaan osallistumaan itseään koskevaan päivittäiskirjaukseen ja tavoitteiden toteutumisen seurantaan. 

Yksikössä tarkastellaan johtajan johdolla säännöllisesti yksikön rutiineja, sääntöjä ja vakiintuneita toimintatapoja, jotta ne mahdollistavat asiakkaiden tarpeista lähtevän, itsenäisen ja omannäköisen elämän. Henkilöstä koulutetaan ja perehdytetään asiakkaan itsemääräämisoikeuden vahvistamiseen arjessa ja poikkeustilanteissa.

Asiakkaiden itsemääräämisoikeuden toteutuminen varmistetaan laatimalla palvelujentoteuttamissuunnitelman yhteydessä tilaajan vaatima itsemääräämisoikeussuunnitelma. Rajoittamistoimenpiteitä Tavana Suvikummussa ei ole käytössä. Asiakkaiden itsenäistä päätöksentekoa ja osallistumista halutaan tukea mahdollisimman pitkälle, esimerkiksi tuetun päätöksen teon ja erilaisten itsemääräämisoikeutta tukevien työkalujen avulla.

Sosiaalihuollossa itsemääräämisoikeutta voidaan rajoittaa ainoastaan silloin, kun asiakkaan tai muiden henkilöiden terveys tai turvallisuus uhkaa vaarantua eikä muita keinoja ole käytettävissä. Mahdolliset rajoitustoimenpiteet toteutetaan lievimmän rajoittamisen periaatteen mukaisesti ja turvallisesti henkilön ihmisarvoa kunnioittaen. Rajoitustoimenpiteestä tehdään aina yksilöity päätös, josta vastaa asiakasta hoitava lääkäri.

Tavana Suvikummussa on sisäinen ohje siitä, miten toimitaan ja miten tapahtumat dokumentoidaan, kun itsemääräämisoikeuden rajoittamiseen on tarvetta.  Rajoittamispäätös kirjataan asiakastietoihin. Päätöksen määrääjän nimi ja voimassaoloaika kirjataan tiedon perään.

Kehitysvammaisten henkilöiden asumispalveluissa itsemääräämisoikeuden vahvistaminen ja itsenäisen suoriutumisen tukeminen ovat palvelutoiminnan keskiössä. Kehitysvammalain mukaan rajoitustoimenpiteitä on mahdollista käyttää vain ympärivuorokautisen palveluasumisen palveluissa. Rajoitustoimenpiteiden käyttö on aina viimesijaista ja kaikkien niiden perusteena olevien kriteerien on täytyttävä. Rajoittavia toimenpiteitä ei käytetä rangaistuksena tai kasvatuksellisessa tarkoituksessa. 
 
Tavanalla on ohjeistus ja lomakkeet kehitysvammaisten henkilöiden rajoitustoimenpiteiden käytöstä ja kehitysvammapalveluiden henkilöstö on koulutettu itsemääräämisoikeuden vahvistamiseen. Yksikönjohtaja huolehtii, että jokaisen asiakkaan suunnitelmaan on kirjattu toimenpiteet henkilön itsenäisen suoriutumisen tukemiseksi ja itsemääräämisoikeuden vahvistamiseksi keinot, joilla palvelut toteutetaan ilman rajoitustoimenpiteitä ja mahdolliset rajoitustoimenpiteet, joita arvioidaan jouduttavan käyttämään. Omaohjaaja vastaa suunnitelman päivittämisestä 6 kuukauden välein. Yksikönjohtaja vastaa mahdollisten rajoitustoimenpiteiden kirjaamisesta ja jälkiselvittelystä, selvitys- ja tiedoksiantovelvollisuudesta ja viranomaisvalvonnasta.

	[bookmark: _Toc45556449]Palveluyksikön asiakkaan itsemääräämisoikeuden vahvistamiseksi laadituista suunnitelmista ja ohjeista vastaava henkilö

	Nimi
	Julia Heinonen

	Tehtävänimike
	Yksikönjohtaja

	Sähköposti
	julia.heinonen@tavana.fi

	Puhelinnumero
	044 0190423




[bookmark: _Toc229482073][bookmark: _Toc45556451]Asiakkaan osallisuuden vahvistaminen
Asiakkailla on osallisuus ja tiedonsaantioikeus palveluja koskevaan suunnitteluun, päätöksentekoon ja toteuttamiseen. Asiakkaiden ja omaisten osallistumista yksikön laadun ja omavalvonnan kehittämiseen tuetaan. Asiakkaiden osallisuutta vahvistetaan tukemalla heidän psyykkistä, sosiaalista ja fyysistä toimintakykyään, sekä itse ja yhdessä tekemistä, mahdollisimman pitkälle. Puolesta tekemistä vältetään. Asiakkaat otetaan mukaan kaikkeen heitä koskevaan päätöksentekoon ja sitä tuetaan esimerkiksi tuetun päätöksenteon keinoin. Tavana Suvikummussa asiakkaalla on oikeus muuttaa mieltään, eikä asiakkaan puolesta tehdä olettamuksia. Omaiset ovat tervetulleita osallistumaan Suvikummun yhteisiin tekemisiin ja aktiviteetteihin. Kahdesti vuodessa järjestetään asiakkaille ja omaisille suunnattu omaisten ilta.

[bookmark: _Toc229482074]Palautteen kerääminen
Asiakkailta, heidän omaisiltaan ja läheisiltään sekä muilta sidosryhmiltä toivotaan ja pyydetään palautetta. Palautetta on mahdollista antaa jatkuvasti Tavanan verkkosivulta yhteystiedot-välilehdeltä löytyvien yhteystietojen ja sähköisen lomakkeen kautta. Palautetta voi antaa myös kasvotusten, puhelimitse, sähköpostitse, tekstiviestitse tai yksikön palautelaatikon kautta. Väärinkäytöksistä ja epäeettisestä toiminnasta voi tarvittaessa ilmoittaa Tavanan Whistleblow-kanavan kautta.

Kaikki saadut palautteet ja reklamaatiot kirjataan vastaanottajan toimesta laatujärjestelmään, mikä mahdollistaa systemaattisen palaute- ja reklamaatioseurannan. Akuuttia reagointia vaativiin palautteisiin ja reklamaatioihin reagoidaan heti.

Asiakkailla ja heidän läheisillään on vuosittain mahdollisuus osallistua strategiseen asiakastutkimukseen. Tuloksista tehdään yksikkökohtaiset raportit, jos vastaajia on yli viisi. Kyselyiden jälkeen yksikön johtaja käy läpi tulokset henkilökunnan kanssa pyrkien löytämään yksikön vahvuuksia ja kehityskohteita. Palautteesta johdetaan sovitut toimenpiteet, jotka kirjataan omavalvonnan seurantaraporttiin ja niiden toteutumista seurataan yksikön johtajan toimesta. Asiakkuusjohtaja vie kyselyiden tulokset yhtiön johtoryhmälle tiedoksi ja lisäksi yhtiön hallitukselle raportoidaan asiakaspalautteesta, jolloin yhtiön johto saa ajankohtaista tietoa palvelutoiminnan kehittämistarpeista ja tehdyistä toimenpiteistä.

[bookmark: _Toc229482075]Asiakkaan oikeusturva
Asiakkaalla on oikeus laadultaan hyvään palveluun ja hyvään kohteluun ilman syrjintää. Asiakasta on kohdeltava hänen ihmisarvoaan, vakaumustaan ja yksityisyyttään kunnioittaen. Palveluun liittyvät päätökset tehdään ja toteutetaan sovitusti asiakkaan ollessa palvelujen piirissä. Palvelun laatuun tai koettuun kohteluun tyytymättömällä asiakkaalla on oikeus tehdä muistutus toimintayksikön vastuuhenkilölle tai johtavalle viranhaltijalle. Muistutuksen voi tehdä tarvittaessa myös hänen laillinen edustajansa, omainen tai läheinen. Asiakkaan oikeusturvaan sisältyvät oikeudet palautteen antamisesta palveluiden laadulle määrittää Sosiaalihuollon asiakaslaki.

Kaikkien työntekijöiden vastuulla on nostaa havaitsemansa epäasiallinen kohtelu heti esille ja selvittelyyn. Yksikönjohtaja ryhtyy heti toimenpiteisiin, jos kyseessä on epäasiallinen tai loukkaava käytös asiakasta kohtaan tai epäily siitä.

Toimintaa koskevat muistutukset, kantelut ja valvontapäätökset käsitellään johtajan ja palvelupäällikön johdolla lähellä palveluprosessia, jotta ratkaisuilla päästään vaikuttamaan nopeasti ja suoraan havaittujen epäkohtien korjaamiseen. Vakavat valvonta-asiat käsitellään yhtiön johtoryhmässä. Johtaja vastaa konkreettisista, korjaavista toimenpiteistä ja työkäytänteiden / toimintatapojen muuttamisesta yksiökössä. Palvelupäällikkö käy johtajan kanssa joka kuukausi kuukausikeskustelussa läpi reklamaatiot ja muistutukset ja niiden tilan ja mahdolliset korjaavat toimenpiteet.  Palvelupäällikkö seuraa tilannetta kuukausikeskusteluissa ja raportoi kehittämistoimenpiteistä ja niiden vaikutuksista palvelujohdolle.

Muistutukset, vastineet ja muistiot korjaavista toimenpiteistä tallennetaan laatujärjestelmään. Muistutukset pyritään käsittelemään välittömästi, kuitenkin niin että asian tilasta tiedotetaan ensimmäisen kerran viikon sisällä muistutuksen jättämisestä.

	Muistutusten käsittelystä vastaava henkilö

	Nimi
	Julia Heinonen

	Tehtävänimike
	Yksikönjohtaja

	Sähköposti
	julia.heinonen@tavana.fi

	Puhelinnumero
	044 0190423



Tarvittaessa henkilöstö auttaa asiakasta tai hänen läheistään yhteydenotossa sosiaaliasiavastaavaan, joka neuvoo asiakkaan asemaan ja oikeuksiin liittyvissä asioissa, tiedottaa asiakkaan oikeuksista, toimii asiakkaan oikeuksien edistämiseksi ja toteuttamiseksi ja neuvoo ja tarvittaessa avustaa muistutuksen tekemisessä. Sosiaali- ja potilasasiavastaavaan voivat olla yhteydessä myös asiakkaiden omaiset ja muut läheiset, kuntalaiset sekä asiakkaiden ja potilaiden asioissa toimivat yhteistyötahot.


	Helsingin hyvinvointialueen sosiaaliasiavastaavan yhteystiedot

	Nimi
	Jenni Hannukainen, Ninni Purmonen, Taru Salo, Teija Tanska, Katariina Juurioksa ja Anders Häggblom

	Tehtävänimike
	Sosiaali- ja potilasasiavastaava

	Sähköposti
	sotepe.potilasasiavastaava@hel.fi 

	Puhelinnumero
	09 31043355 (neuvonta ma–to klo 9–11)



	Länsi-Uuden hyvinvointialueen sosiaaliasiavastaavan yhteystiedot

	Nimi
	Jenni Henttonen, Terhi Willberg, Anne Hilander (ma ja to) ja Katri Tuomi-Andersson

	Tehtävänimike
	Sosiaali- ja potilasasiavastaava

	Sähköposti
	sosiaali.potilasasiavastaava@luvn.fi 

	Puhelinnumero
	029 1515838



	Keski-Uudenmaan hyvinvointialueen sosiaaliasiavastaavan yhteystiedot

	Nimi
	Anne Mikkonen, Susanna Honkala

	Tehtävänimike
	Sosiaali- ja potilasasiavastaava

	Sähköposti
	sosiaali.potilasasiavastaava@keusote.fi

	Puhelinnumero
	040 8074755, 040 8074756



	Vantaa-Keravan hyvinvointialueen sosiaaliasiavastaavan yhteystiedot

	Nimi
	Clarissa Kinnunen, Satu Laaksonen

	Tehtävänimike
	Sosiaali- ja potilasasiavastaava

	Sähköposti
	sosiaali-japotilasasiavastaava@vakehyva.fi 

	Puhelinnumero
	09 41910230 (ma ja ti 12-15, ke ja to 9-11)




Kuluttajaneuvonta opastaa kuluttajia ja yrityksiä kuluttajaoikeudellisissa ongelma- ja riitatilanteissa. Selviteltävissä riitatapauksissa kuluttajaneuvonnassa pyritään siihen, että osapuolet pääsevät sovintoratkaisuun. Esimerkiksi palvelusetelillä tuotetuissa palveluissa yksityinen palveluntuottaja ja asiakas ovat keskenään sopimuskumppaneita, jolloin kuluttajaneuvonta voi antaa neuvoja ja opastusta.

	Kuluttajaneuvonnan yhteystiedot

	Nimi
	Kuluttajaneuvonnan puhelinpalvelu

	Tehtävänimike
	

	Sähköposti
	https://asiointi.kkv.fi/asiointi (yhteydenottolomake)

	Puhelinnumero
	09 51101200 (ma-ke klo 9–12, to klo 12–15)



Tavana Suvikummun toiminnan keskeisimpien yhdenvertaisuutta, osallisuutta sekä asiakkaan asemaa ja oikeuksia koskevien riskien tunnistaminen, arviointi ja hallinta on kuvattu Taulukossa 5.
	[bookmark: _Toc1562178527][bookmark: _Toc175740441][bookmark: _Toc175741904][bookmark: _Toc175741968][bookmark: _Toc177734577]Tunnistettu riski
	Riskin arviointi (suuruus ja vaikutus)
	Ehkäisy- ja hallintatoimet

	Asiakkaan on vaikea määrittää mielipidettään ja hahmottaa olemassa olevia vaihtoehtoja
	Riskin suuruus ja vaikutus riippuu kyseessä olevasta asiasta
	Asiakkaan kanssa käytävään keskusteluun varataan riittävästi aikaa ja häntä autetaan ymmärtämään vaihtoehdot seuraamuksineen. Tuetun päätöksenteon keinot.

	Asiakkaan puolesta tehdään päätös tai olettamus
	Riskin suuruus ja vaikutus riippuu kyseessä olevasta asiasta
	Asiakkaan kanssa käytävään keskusteluun varataan riittävästi aikaa ja häntä autetaan ymmärtämään vaihtoehdot seuraamuksineen. Tuetun päätöksenteon keinot.


Taulukko 5.

[bookmark: _Toc229482076]Havaittujen puutteiden ja epäkohtien käsittely sekä toiminnan kehittäminen

[bookmark: _Toc1810894369][bookmark: _Toc175740442][bookmark: _Toc175741905][bookmark: _Toc175741969][bookmark: _Toc177734578][bookmark: _Toc229482077]Toiminnassa ilmenevien epäkohtien ja puutteiden käsittely
Jos palvelu ei toteudu sille asetettujen tavoitteiden mukaisesti tai työssä havaitaan riski tai vaaratilanne asiasta raportoimaan viipymättä laatimalla poikkeamailmoitus laatujärjestelmään, jonka kautta asia lähtee käsittelyyn.

Vakavissa ja välitöntä reagointia vaativissa tilanteissa asiasta tulee kertoa viipymättä myös johtajalle tai vastaavalle ohjaajalle. Yksikönjohtaja tai hänen nimeämä sijainen raportoi ilmoitetun vakavan poikkeaman palvelupäällikölle. Riskiltään merkittävät laatupoikkeamat käsitellään erikseen yksikön johtajan, palvelupäällikön ja myynti- ja laatupäällikön kanssa yhdessä. Työsuojelullisiin asioihin liittyvät poikkeamat käsitellään työsuojeluorganisaation kanssa. Yksikön johtaja raportoi tapahtumat esihenkilölleen ja tiedot raportoidaan edelleen johtoryhmälle. Työsuojelu tekee tarvittaessa omat toimenpiteensä. Vastuu riskinhallinnassa saadun tiedon hyödyntämisestä on työnantajalla, mutta työntekijöiden vastuulla on tiedon saattaminen työnantajan käyttöön.

Poikkeamien käsittelyssä määritellään korjaavat toimenpiteet, joilla estetään tilanteen toistuminen jatkossa. Tällaisia toimenpiteitä ovat tapahtuman ja tilanteiden juurisyiden selvittäminen, ohjeistuksen päivittäminen tai kertaaminen, tätä kautta menettelytapojen muuttaminen turvallisemmiksi sekä omavalvonnan tehostaminen. Poikkeamia käsiteltäessä arvioidaan, onko tilanne aiheutunut toimintaohjeen noudattamatta jättämisestä. Korjaavista toimenpiteistä tehdään seurantakirjaukset ja -ilmoitukset. Korjaavien toimenpiteiden toteutumista ja vaikuttavuutta seurataan työkokouksissa ja asukaskokouksissa. Yksikön johtaja kirjaa omavalvontasuunnitelmaan ja riskikartoitukseen tarvittavat muutokset. Toimintaohjeet päivitetään tai kerrataan tarvittaessa vastuuhenkilön toimesta.

Omavalvonnassa havaittuihin epäkohtiin ja puutteisiin puututaan viipymättä ja tilanteen vakavuuden edellyttämällä tavalla. Esihenkilö vastaa siitä, että henkilöstö on perehdytetty omavalvonnan periaatteisiin ja käytännön toteutukseen sekä tuntee lainsäädäntöön perustuvan velvollisuutensa ilmoittaa asiakas- ja potilasturvallisuutta vaarantavista epäkohdista ja niiden uhista.

Henkilöstöä kannustetaan tuomaan havaitut puutteet avoimesti esiin matalalla kynnyksellä. Ilmoitukset käsitellään systemaattisesti, ja tarvittavat korjaavat toimenpiteet suunnitellaan, toteutetaan ja dokumentoidaan. Esihenkilö seuraa toimenpiteiden vaikuttavuutta ja huolehtii siitä, että vastaavat tilanteet ehkäistään jatkossa esimerkiksi ohjeistusta, koulutusta tai toimintatapoja kehittämällä.

Työhön, työympäristöön ja työoloihin liittyvät riskit ja vaaratekijät selvitetään yhdessä henkilöstön kanssa vähintään kerran vuodessa ja aina tarvittaessa toimintaympäristön tai tilanteiden muuttuessa.

[bookmark: _Toc45556437]Aspa Palvelut Oy raportoi keskeisimmät riskit palvelun tilaajalle vuorovaikutteisen yhteistyön menettelyissä sopimuksessa määritellyn mukaisesti. 

Asiakkailla ja omaisilla/läheisillä on myös mahdollisuus tehdä vaara- ja haittatapahtumailmoitus henkilökunnan avustuksella, tai Aspa Palvelut Oy:n palautekanavan kautta. Tarvittaessa ilmoituksen voi tehdä myös puhelimitse Tavana Suvikummun henkilökunnalle tai johtajalle.

[bookmark: _Toc45556438]Poikkeamien syyt ja taustatekijät käsitellään jokaisen poikkeaman kohdalla kuvassa 4 esitetyn poikkeamaprosessin mukaisesti.
[image: Kuva, joka sisältää kohteen teksti, käyntikortti, kuvakaappaus, Fontti

Tekoälyn generoima sisältö voi olla virheellistä.]
Kuva 4. Poikkeamaprosessi.

[image: Kuva, joka sisältää kohteen teksti, käyntikortti, kuvakaappaus, Fontti

Tekoälyn generoima sisältö voi olla virheellistä.]
Kuva 5. Jatkuvan parantamisen malli.

Toimimme jatkuvan parantamisen mallin mukaisesti. Tavoitteiden mukaisen toiminnan taustalla on toiminnan suunnittelu ja sisäiset laatutavoitteet, joita arvioidaan omavalvonnalla, auditoimalla, strategisilla kyselyillä ja raportoinnilla. Näiden pohjalta tehdään tarvittavat korjaavat toimenpiteet ja kehitetään toimintaa.

[bookmark: _Toc229482078][bookmark: _Toc45556436]Palveluntuottajan ja henkilökunnan ilmoitusvelvollisuus
[bookmark: _Hlk173932502]Valvontalain 29 § mukaisesti palveluntuottajan on ilmoitettava välittömästi salassapitosäännösten estämättä palvelunjärjestäjälle ja valvontaviranomaiselle palveluntuottajan omassa tai tämän alihankkijan toiminnassa ilmenneet asiakas- ja potilasturvallisuutta olennaisesti vaarantavat epäkohdat sekä asiakas- ja potilasturvallisuutta vakavasti vaarantaneet tapahtumat, vahingot tai vaaratilanteet sekä muut sellaiset puutteet, joita palveluntuottaja ei ole kyennyt tai ei kykene korjaamaan omavalvonnallisin toimin.

Palvelunjärjestäjän ja palveluntuottajan henkilöstöön kuuluvan tai vastaavissa tehtävissä toimeksiantosuhteessa tai alihankkijana toimivan henkilön on ilmoitettava viipymättä salassapitosäännösten estämättä palveluyksikön vastuuhenkilölle tai muulle toiminnan valvonnasta vastaavalle henkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan asiakkaan tai potilaan sosiaali- tai terveydenhuollon toteuttamisessa taikka muun lainvastaisuuden.

Tämä tarkoittaa, että työntekijän on ilmoitettava viipymättä toiminnasta vastaavalle henkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan asiakkaan palvelun toteuttamisessa. Ilmoituksen tehneeseen henkilöön ei kohdisteta kielteisiä vastatoimia ilmoituksen seurauksena. Ilmoitus tehdään ilmoituslomakkeelle viipymättä, kun työntekijä havaitsee asiakkaaseen kohdistuvan epäkohdan tai uhan. Ilmoitus asiakkaaseen kohdistuvasta epäkohdasta tai sen uhasta-lomake löytyy Tavanan laatujärjestelmästä. Ilmoitus toimitetaan yksikön johtajalle, joka informoi asiasta palvelupäällikköä. Ilmoituksen vastaanottanut henkilö eli yksikön johtaja ilmoittaa asiasta kunnan sosiaalihuollon johtavalle viranhaltijalle. Johtaja saa palvelupäälliköltä toimintaohjeet ennen tilaajalle tehtävää ilmoitusta varten. Yksikön johtaja käynnistää toimet epäkohdan tai ilmeisen epäkohdan uhan poistamiseksi. Yksikön johtajan johdolla sovitaan toimenpiteet, joiden avulla riskitilanteet, vaaratekijät tai laatupoikkeamat pyritään ehkäisemään jatkossa.

Perehdytyksen yhteydessä Tavana Suvikummussa huolehditaan siitä, että uusi työntekijä ymmärtää palveluntuottajan ja oman henkilökohtaisen ilmoitusvelvollisuutensa.

[bookmark: _Toc175740443][bookmark: _Toc175741906][bookmark: _Toc175741970][bookmark: _Toc177734579][bookmark: _Toc229482079]Vakavien vaaratapahtumien tutkinta
Vakavassa vaaratapahtumassa asiakkaalle on aiheutunut tai olisi voinut aiheutua vakavaa tai huomattavaa pysyvää haittaa, taikka hänen henkeensä tai turvallisuuteensa kohdistuu vakava vaara. Vakavaksi haitaksi katsotaan tyypillisesti kuolemaan johtanut, henkeä uhannut, sairaalahoidon aloittamiseen tai jatkamiseen, pysyvään tai merkittävään vammaan, toimintaesteisyyteen tai -kyvyttömyyteen johtanut tilanne. Vakava vaaratapahtuma on myös tilanne, jossa uhka kohdistuu suureen joukkoon asiakkaita.

Välittömien toimenpiteiden (kuten elvytys ja hätänumeroon soittaminen) suorittamisen jälkeen toiminnassa esiin nousseet vakavat poikkeamat tuodaan aina välittömästi yksikönjohtajan tietoon ja niistä tehdään poikkeamaraportti. Yksikön johtaja informoi viipymättä palvelupäällikköä tapahtuneen haittatapahtuman tai vaara- tai uhkatilanteen jälkeen.

[bookmark: _Toc175740444][bookmark: _Toc175741907][bookmark: _Toc175741971][bookmark: _Toc177734580]Sisäisen selvitysprosessin, joka on kuvattu laatujärjestelmässä, lisäksi vakavasta vaaratapahtumasta ilmoitetaan palveluiden tilaajalle valvontalain vaatimusten mukaisesti. Tilaaja eli hyvinvointialue voi pyytää palvelutuottajalta selvitystä tapatuman käsittelystä ja korjaavista toimenpiteistä. Tarvittaessa hyvinvointialue suorittaa valvontatoimen ja tarkemman tutkinnan tapahtuneesta sekä antaa palvelutuottajalle ohjausta tarpeellisista toimista asiakasturvallisuuden varmistamiseksi. Työterveyshuolto on tarvittaessa käytettävissä kriisitilanteiden käsittelyssä. Käydyistä keskusteluista laaditaan muistiot, jotka tallennetaan työsuojelukansioon. Käsittelyyn kuuluu keskustelu työyhteisössä työntekijöiden, asiakkaan ja tarvittaessa läheisen kanssa. 

Vakavasta vaaratapahtumasta ilmoitetaan kriisiviestintäohjeen mukaisesti, mikäli se tapahtuu virka-ajan ulkopuolella tai jos esihenkilö ei ole tavoitettavissa.

[bookmark: _Toc197594408][bookmark: _Toc198305777][bookmark: _Toc198306537][bookmark: _Toc198306646][bookmark: _Toc197594409]Valvontalain 29 § mukaan palveluntuottajan tulee ilmoittaa vakavista vaaratilanteista valvontaviranomaiselle. Valvira tutkii tapaukset, joissa hoidon tai sen laiminlyömisen epäillään aiheuttaneen henkilön kuoleman tai vaikean vammautumisen. Aluehallintovirastojen tehtäviin kuuluvat erilaiset oikeusturvaan, perusoikeuksiin ja turvalliseen ympäristöön liittyviä valvontatehtävät. Työtapaturmasta ilmoitetaan työsuojeluviranomaiselle ja poliisille, mikäli seurauksena on kuolema tai vaikea vamma. Työsuojeluviranomainen selvittää tapahtumaan johtaneet syyt ja tapahtumien kulun sekä mahdollisuudet estää samankaltaisten tapaturmien toistuminen. Tutkinnassa selvitetään, liittyykö työtapaturmaan sellaisia työsuojelulainsäädännössä annettujen velvoitteiden laiminlyöntejä, joiden perusteella työsuojelun vastuualueen tulee tehdä ilmoitus tai esitutkintapyyntö rikosepäilystä poliisiviranomaiselle.

[bookmark: _Toc197594410][bookmark: _Toc198305778][bookmark: _Toc198306538][bookmark: _Toc198306647]Potilasvakuutuskeskus vastaa potilasvahinkoilmoitusten käsittelystä ja korvausten maksamisesta potilasvahinkoja koskevan lainsäädännön perusteella. Potilasvahinkoa epäillessään potilas tai omainen tekee vahinkoilmoituksen PVK:lle, jolla on lakisääteinen oikeus asian ratkaisemiseksi välttämättömien potilasasiakirjojen saamiseen.

[bookmark: _Toc229482080]Palautetiedon huomioiminen kehittämisessä
Epäkohtailmoitusten sekä haitta- ja vaaratapahtumailmoitusten käsittelyssä mahdollisesti esiin tullutta epäkohdista tai puutteista kertovaa tietoa kerätään ja hyödynnetään omavalvonnan ja laadun kehittämisessä.

Muistutuksissa, kanteluissa ja potilasvahinkoilmoituksissa mahdollisesti ilmi tulleet epäkohdat tai puutteet otetaan huomioon toiminnassa ja sen kehittämisessä. Epäkohtaa/tapahtunutta lähdetään ratkomaan tilaajan ja asiakkaan kanssa, ja pyritään löytämään ratkaisu, sekä välttämään epäkohdan ilmenemistä jatkossa.
            
Käytössä olevista palautekanavista ohjeistetaan ja muistutetaan säännöllisesti intrassa, kuukausikirjeissä ja yksiköiden palavereissa. Palautteet ovat myös osa omavalvontaa, joten asia nousee esille omavalvontasuunnitelmassa.

Palautteet käsitellään ja hyödynnetään suunnitelmallisesti laadittujen prosessien mukaisesti. Säännölliset mittaukset ovat osa jatkuvaa palvelutoiminnan kehittämistä ja laadun parantamista. Tavoitteena on reagoida ja puuttua epäkohtiin ja poikkeamiin mahdollisimman nopeasti. Yksikön johtaja käy palauteraportin läpi työkokouksessa. Yksikön johtaja arvioi yhdessä henkilökunnan ja asiakkaiden kanssa palautteen vaikutusta toimintaan ja vastaa tarvittavista toiminnan muutoksista ja seurannasta. Palvelupäällikkö seuraa toimenpiteitä ja niiden vaikuttavuutta.

Valvontaviranomaisten antama ohjaus ja päätökset huomioidaan omavalvonnan ja toiminnan laadun kehittämisessä systemaattisesti. Ohjaus- ja valvontakäynneillä muodostuneet dokumentit arkistoidaan keskitetysti ja niiden sisältö käydään läpi projektiryhmässä, jossa myös sovitaan työnjako ja asetetaan tavoitteet keskeisten kehittämistoimenpiteiden edistämiseksi. Kirjataan omavalvonnan seurantaraporttiin kehittämiskohteiksi.

[bookmark: _Toc175740445][bookmark: _Toc175741908][bookmark: _Toc175741972][bookmark: _Toc177734581][bookmark: _Toc229482081]Kehittämistoimenpiteiden määrittely ja toimeenpano
Alla olevien kehittämistoimenpiteiden arvioidaan parantavan toiminnan laatua ja turvallisuutta, parantamalla tiedonkulkua, asiakkaiden palvelusuunnitelmiin kirjattujen tavoitteiden toteutumista, sekä asiakkaiden ja henkilökunnan yleistä hyvinvointia. Kehittämistoimenpiteistä on keskusteltu ja niihin on sitouduttu työyhteisönä.

Tavana Suvikummun keskeisimmät korjaus- ja kehittämistoimenpiteet sekä niiden aikataulu, vastuutaho ja seuranta on kuvattu Taulukossa 6.

Taulukko 6.

[bookmark: _Toc175740446][bookmark: _Toc175741909][bookmark: _Toc175741973][bookmark: _Toc177734582][bookmark: _Toc229482082]Omavalvonnan seuranta ja raportointi

Tavana Suvikummun omavalvontasuunnitelma on sähköisesti luettavissa yrityksen verkkosivuilla sekä julkisesti nähtävänä paperiversiona yksikössä. Omavalvontasuunnitelmassa kuvatun toiminnan toteutumista seurataan ja seurannassa havaitut puutteellisuudet korjataan. Seurannasta tehdään selvitys ja sen perusteella tehtävät muutokset julkaistaan neljän kuukauden välein julkisessa tietoverkossa sekä ovat julkisesti nähtävänä palveluyksikössä.

Henkilökunta on perehdytetty ilmoittamaan omavalvontasuunnitelmasta vastaavalle henkilölle, mikäli muutostarpeita havaitaan. Omavalvontasuunnitelmaa tarkistetaan aina päivitystarpeen ilmettyä ja päivitykset julkaistaan viiveettä. Sekä oman toimintamme että omavalvontamme yhteinen seuraaminen ja kehittäminen kuuluu Tavana Suvikummun päivittäiseen toimintaan.

Omavalvonnan seurannasta tehdään selvitys ja sen perusteella tehtävät muutokset julkaistaan vähintään neljän kuukauden välein. Tämä on tärkeä osa laadunvalvontaa ja Tavana Suvikummun säännöllistä raportointia.

